
AWEMainta 


Diaranson, 9 October 2019 


Ex Minister di Husticia drs. mr. Arthur Dowers riba caso Espinoza 

Ministerio Publico a faya di garantisa 
p # e proceso a bay den un forma honesto 

Declaracion di e testigo a bisa cu Otmar Oduber lo a priminti'e un permiso 



Ex Minister di Husticia y actual 
Parlamentario di partido AVP, mr. drs. 
Arthur Dowers a expresa varios punto 
importante di preocupacion y postura cu 
partido lo tuma di awor en adelante pa cu 
Ministerio Publico. 

Den su bista, locual cu a hala atencion ta 
cu despues cu a cera Marku Espinoza pa 
6 dia, kita su libertad, drenta su cas haci 
un desaster, e ta di opinion cu basa riba 
sentido comun, locual cu Espinoza a haci 
lo ta algo cu cualkier otro hende lo a haci. 

Mirando e cantidad di menasa cu for 
di prome instante, Otmar Oduber y su 
hendenan rencoroso y abusado tabata 
expresa den su direccion y di ta busca 
tur manera di persigui Espinoza, sentido 
comun ta bisa bo cu bo pertenencianan 
personal cu ta material diario pa eherce 
bo trabou ta bou di menasa, logicamente 
y como tal bo pertenencianan bo no lo 
bay laga nan na bo cas. 

Pasobra esaki lo bay stroba bo di funciona/ 
traha y gana bo pan di cada dia. Den mes 
manera tabata Espinoza su derecho di 
warda esakinan na cas di su mayornan. 
Y for di aki a conclui cu e lo a comete 
un crimen y basa riba e informacion ey a 
drenta su cas y detene su persona. 


Denuncia haci dor di hende cu nunca a 
traha prome cu e materialnan 

Locual cu tambe ta algo pa apunta ta cu 
e personanan cu a haci e denunca nunca 
a traha den Bestuurskantoor p’asina bisa 
kico lo por a horta of no, pasobra niun 
dia a traha y no tabata presente durante e 
gobemacion, nan no tabatey! 

Na momento di cambio di gobemacion, 
a bay laga tur cos den un kamber warda 
hustamente pa no horta nada y ta algo 
cu nan mes a admiti di a miranan tambe, 
netamente reconociendo nan modus 
operandi.Dowers ta puntra ta con por ta 
posibel cu un hende cu nunca a traha cu e 
aparatonan por yega bisa cu material a keda 
horta, cu falta dos computer of cualkier otro 
cos, si nunca a traha eyden. Claramente e 
denuncia poni contra Espinoza tabata uno 
basa riba difamacion creando un esfera pa 
daña nomber di e Gobiemo anterior. A cay 
den nan wega, a bay mee cu nan. 

Locual cu por lesa den e denuncia! 

E persona ta bisa di bay hiba testigo 
Bestuurskantoor “Van Miguel heb ik 
vernomen dat hij met Otmar Oduber had 
gesproken en dat hij had beloofd een 
verblijfsvergunning voor mij te regelen, en 
dat had ik naar waarheid verklaard” 

Por imagina cu den un declaracion nan ta 
informa cu e ta ilegal, trahando pa mas di 
un aña ilegal na Aruba, anto Minister ta 
priminti’e di haya un vergunning. 

Na momento cu a ripara cu situacion a 
bira cayente riba nan y hende a cuminsa 
nota kico ta pasando, e testigo a sali for 
di Aruba. Den su declaracion caba el a 
declara di ta ilegal, no mester a investig’e 
pa haya sa esey pero e focus e momento 
ey tabata di difama e Gobierno anterior/ 
persigui hende serca di nan y keda sin 
proteha e seguridad nacional di Pais Aruba 
cu ta contra ilegalidad riba nos Pais. 
Palabra di felicitacion na Espinoza p’e 
resultado final, pero ta lamenta cu el a pasa 
den algo asina aki. Na varios ocacion for 
di su propio saco el a aporta cu placa pa 
yuda continuidad di e trabou n’e momento 
ey den Gobiemo y e Danki cu el a haya ta 
cu nan a cer’e pa un par di dia y lage cu 
debe pa paga abogado, ta locual cu Arthur 
Dowers a bisa. 


No ta solamente Espinoza, tin mas hende 
incluyendo e ex-Prome Minister di pais 
Aruba, Henny Eman cu a sali liber, pero 
a perdura añas di difamacion. Un persona 
cu a yuda e pais/salba e pais despues cu 
Lago a cera poniendo un economia draai 
bek cu tur hende ta biba di dje awe y tur 
esey como su danki. 

Ministerio Publico tin e poder di bahabo 
riba 4 pata y ta na abo pa bay defende bo 
curpa. Biniendo di hende cu a studia ley, 
Ministerio Publico tin e responsabilidad pa 
proteha y ta un di e prome nan pa vigila cu 
e proceso ta bay den un forma honesto y 
cu e derecho di e verdachte tambe ta keda 
protehi. 

Esey NO t’e caso n’e momentonan aki 
relaciona cu e caso Avestruz. 

Tur indicacion ta duna cu locual cu Rocco 
Tjon y su colega a bay traha ta cerca e 
mesun abogado menciona anteriormente, 
ta caminda cu nan lo a recuri pa traha 
locual tin riba papel actualmente cu ta haci 
cu automaticamente bo ta sospechoso. 

Na momento di menciona riba tereno ta 
bisa cu t’e Minister a dun’e, logicamente 
t’e Minister ta esun cu autoridad pa dun’e. 
Pero no por t’asina cu cada bes cu otorga 
un tereno, cu tin algo fout of no, e persona 
a bira un sospechoso. E cos ta un berguensa 
pa estado di derecho riba Aruba. 

Ex Minister Arthur Dowers ta enfatisa cu 
partido no ta atacando Ministerio Publico, 
di nan banda nan tin e responsabilidad 
pa sa con pa atende cu casonan den un 
democracia, nan a fay a y ta pone nan cu awe 
nan ta den un posicion cu lamentablemente 
nan a yega. Spera cu esaki den un futuro 
por wordo coregi y cu nan momento cu 
drenta Gobierno cos lo ta diferente. 

Pa finalisa Dowers ta comenta e hecho cu 
a yama e caso Struisvogel, pa mira entre 
2009 pa 2017, pasobra riba papel esaki ta 
apunta como peticion. Anto e ora enberdad 
bo ta un struisvogel. Ta na su lugar cu 
mester a analisa e ora tur periodo pa sigura 
cu durante un etapa di 15/20 aña tin/of no 
tin algo a tuma lugar y no pasobra algun 
politico a determina fecha specifico pa bo. 

Mike Eman tin rason: Momento 
a yega pa trata MEP cu mesun 
arma cu ta Ministerio Publico 



Pa: Victor (Toko) Winklaar 


DEN un tono hopi serio y concreto, pero na mes momento hopi 
diferente na loke t’e mentalidad y vision politico di partido AVP, 
lider di e partido berde, mr. Mike Eman a mustra cu su partido lo bay 
crea un ‘level playing field’ pa loke t’e weganan cu principalmente 
partido MEP a bin ta hungando cu Ministerio Publico. Pa hopi 
tempo por a sinti cu den pueblo, pero principalmente cerca 
sostenedoman di partido AVP, a biba e deseo pa mira un cambio 
den e convivencia politico cu semper e partido a mustra contra su 
contrincantenan. 

Mike Eman, lider di partido AVP a mustra ayera mainta cu e 
momento a yega pa bisa: “Ta basta” cu e tipo di weganan politico 
aki y basta cu e manipulacion di un instancia asina importante 
manera Ministerio Publico y e rol cu esaki ta hunga den democracia 
di nos pais. 

“Ojo por Ojo, Djiente por Djiente” mester wordo aplica. 

E lider di AVP a repasa varios ehempel den pasado di envolvimento 
di Ministernan di Husticia di MEP den varios caso di intento di 
persecucion politico y caminda te aworaki ainda, c’un gmpo nobo 
di politiconan di e partido geel, no tin cambio den e mentalidad 
manipulativo aki. 

E reaccion di partido AVP riba e tereno aki, ta debi n’ e desaroyonan 
di siman pasa caminda Ministerio Publico a drenta cas di ex 
Minister Benny Sevinger y cas di otro figura conoci liga na AVP, 
Leoncita Amba, como parti di un investigacion cu partido MEP a 
pidi y a insisti p’e wordo haci. 

Lider d fraccion di MEP actual, Rocco Tjon hunto cu su colega 
Endy Croes na luna di febmari di 2018 a entrega keho contra 
ex Minister Benny Sevinger y principalmente sr Tjon, na varios 
ocasion a mustra su frustracion cu Ministerio Publico p’e hecho 
cu e investigacion no a inicia. 

Hasta lo a pidi intervencion di Hulanda den esaki p’asina duna un 
man na investiga decisionnan tuma pa Gabinete Mike Eman I y II, 
pero awor di repente Rocco Tjon ta hunga comosifuera cu henter 
e caso aki, ta un iniciativa di Ministerio Publico y no su persona. 
Ayera mainta lider di AVP Mike Eman a mustra bon cla cu tin 
varios ehempel di metemento di entre otro Ministernan di Husticia 
den Gobiemonan di MEP, den decisionnan tuma pa Ministerio 
Publico, entre otro contra di su ruman, ex Prome Minister Henny 
Eman y despues den caso di ex Minister Paul Croes y awor ta cu 
ex Minister Benny Sevinger. 

AWEMainta tambe den varios editorial a yega di mustra nos 
duda den e forma di procede di Ministerio Publico y algun di su 
Fiscalnan, caminda no solamente politiconan di partido AVP a 
ser someti na investigacion, pero recientemente tambe Ministerio 
Publico a sigui tras di Gobiemo pa investiga miembronan di 
prensa, entre otro e caso di Marku Espinoza, kende supuestamente 
lo a horta aparatonan cu ta pertenece na Gobiemo y recientemente 
e caso di radionan di polis. 


Ora cu scucha Rocco Tjon bisa cu e ta condena declaracionnan 
di Mike Eman contra di Ministerio Publico, esaki pa nos ta 
otro ehempel di falta di seriedad di un miembro di e Conseho 
Legislativo mas halto di nos pais, cu ta permiti su mes wordo 
usa den tur forma necesario pa un Gobiemo cu su persona y su 
fraccion mester controla den nomber di pueblo. 

Ministerio Publico ta culpabel cu e duda den su integridad y 
seriedad ta creciendo ya cu por ehempel den e caso di ladronicia 
di radionan di polis, a persigui dos miembro di prensa di un medio 
di comunicacion, cu ta enemigo number un di Gabinete Wever 
Croes. 

Awor den e proceso aki autoridadnan lo a haya 4 radio cu a wordo 
horta, den posicion di otro hendenan, pero ningun di nan a wordo 
deteni, ningun di nan a wordo expone na un proceso penal, loke si 
a haci cu e dos periodistanan. 

Awor si esey no ta motibo pa duda den integridad y seriedad di 
Ministerio Publico, anto no tin nada mas pa bisa den e caso aki. 

Hecho ta y ta algo cu nos a yega di ilustra den Editorialnan den 
pasado, cu den e caso di ex Minister Paul Croes, tambe Ministerio 
Publico den nos concepto a hunga un rol hopi sospechoso, caminda 
a busca y fabrica pmebanan contra di e ex mandatario ya cu e 
presion politico di parti di Gobierno, tabata inmenso. 

A gasta miyones di florin den e investigacion aki, caminda e.o. a 
tap telefon di hopi hende a sinta scucha cu aparatonan sofistica 
combersacion di e ex Minister y otro hendenan, p’asina trata di 
construi un caso cu lo por tin un base pa presenta esaki na Corte 
den Prome Instancia. 

E manipulacionnan cu a tuma lugar den e caso aki, e forma con 
esnan cu a hiba e pruebanan pa tanto Gobierno como Ministerio 
Publico, ta confirma loke lider di AVP a declara ayera mainta 
durante di e conferencia di prensa di su partido. 

Kisas un ehempel bon cla cu ta mustra riba otro duda den e forma 
di procede di Ministerio Publico, t’e hecho cu Ministerio Publico 
for di 2016 tin un keho cu el a ricibi di fraccion di MEP contra di 
e actual Minister Otmar Oduber. 

Te dia di awe Ministerio Publico no a inicia cu investigacion den 
e caso aki y tur cos ta mustra cu aki tambe e influencia politico a 
causa cu lo no sigui cu e investigacion aki tampoco. 

Ta bin acerca cu e ciudadano y miembro di prensa, Nelson (Speed) 
Andrade, tambe algun aña atras a entrega documentonan na 
Ministerio Publico, documentonan caminda el a wordo conseha 
p’e actual Minister di Husticia, Andin Bikker p’e haci, sin cu e 
caso aki a mira lus di dia te dia di awe. 

Loke tin cu conclui aki ta cu partido AVP tin rason di tuma e mesun 
rumbo aki caminda den futuro miembronan di Gobiemo di MEP 
lo wordo someti na investigacionnan relaciona cu nan maneho y 
decisionnan tuma. 

Parlamentario mr. drs. Arthur Dowers (AVP) 

NUNCA partido AVP a goberna pa saca 
probecho politico dor di persecusion 

Prioridad di Gobierno di AVP semper tabata e bienestar di e pueblo! 



DURANTE conferencia di prensa diamars mainta 
fraccion di AVP, lider di partido a subraya e posicion 
nobo cu e partido lo tuma di awor en adelante. Ex Min- 
ister di Husticia, mr. drs. Arthur Dowers no por recon- 
oce cierto desaroyo pasando pa cu e situacion/posicion 
cu Ministerio Publico ta tuma. 

Di su banda Arthur Dowers ta bisa cu durante Gober- 
nacion di AVP tur locual ta tumando lugar, no lo sos- 
ode, mucho menos cu lo tin Parlamentarionan cu lo in- 
fluencia Ministerio Publico di e forma cu ta tumando 
lugar n’e momentonan aki. 

Caso di Lotto pa Deporte ta un caso, unda cu tabatin 
corupcion caminda a haci denuncia na Polis, pero e 
caso a keda kita y transferi pa Landsrecherche y cu 
despues a cay na awa. Informacion cu PG a duna Dow- 
ers specificamente riba e caso di fraude aki, ta indica 
cu mester a trata e caso di forma diferente, pero pa 
falta di un bon investigacion/forma corecto pa atende 
cu e caso, cu a lag’e cay na awa. 

Un persona a scapa di corupcion hopi bisto y esaki di- 
rectamente dor di intervencion di Ministerio Publico. 
Esaki ta un realidad cu a keda treci na dje como Minis- 
ter di Husticia. 

Varios tabata e Parlamentarionan cu a mustra nan 
preocupacion riba e caso specifico di Lotto, cu den pren- 
sa a comunica diferente opinion, pero nunca a bay sinta 
na mesa, tene reunion simannan largo, traha proces 


verbaal hunto cu Ministerio Publico, tene conferencia 
dilanti Ministerio Publico, pasobra simplemente Par- 
tido AVP nunca a kere cu mester mete politicamente 
den husticia. 

Prioridad di Gobierno di AVP semper tabata e bien- 
estar di e pueblo manera lider di partido Mike Eraan 
a menciona y no pa saca probecho politico for di inves- 
tigacion mucho menos pa bay influencia directamente 
pa persigui of investiga contrincantenan politicamente 
mirando cu Ministerio Publico tin e instruccion ey pa 
hacie riba su mes. 

Lamentablemente por presencia awe con e caso a bin 
dilanti y ta bisa cu “mogelijk” por tin un strafbare feit, 
bisando e ora cu no a constata ainda un strafbare feit, 
pero ta awor ta bay mira si tin, mientras ta bay na uza 
medionan hopi fuerte cu violacionnan flagrante (cubri 
pa ley) riba derechonan fundamental di hende. Cu im- 
pacto hopi grandi riba hende pa despues di dos aña bin 
afo y bisa cu ya no a haya nada! 

Refereniendo n’e caso di Marku Espinoza, Arthur Dow- 
ers ta comenta cu el a tuma nota di e proces verbaal cu 
despues di dos aña a entrega na Espinoza, captando su 
atencion cu algun punto. Declaracion duna tabata in- 
dica cu e persona cu nan a interoga a declara di tabata 
trahando ilegal riba nos isla y cu su persona no tabata 
compronde mucho bon e idioma Papiamento. Cuestion- 
ando asina su declaracion si acaso e persona aki lo a 
compronde locual e por/of no por a scucha p’asina pre- 
sente den un forma corecto, a habri hopi duda caba. 

Bayendo bek riba e caso di Marku, e declaracion cu e 
persona a duna claramente a indica cu e tabata ilegal y 
trahando pa un persona yega n’e Minister di forma ile- 
gal, tur esaki den e proces verbaal. Mientras no ta mira 
niun caminda cu a bay over na haci investigacion riba 
e hecho aki. Tema primordial cual tabata ilegalidad y 
menasa grandi riba nos isla e tempo ey. 

Captando asina Dowers mes su atencion cu no ta un 
Fiscal dus un Fiscal lo mester por a capta esaki tambe. 

CMB ta firma CAO cu FTA 




DESPUES di negociacionnan di algun luna 
cu a bay den un atmosfera hopi amicable, 
a yega e dia pa firma cu FTA e Contracto 
Laboral Colectivo (CAO) p’e empleadonan 
di Caribbean Mercantile Bank N.V. 

Mester menciona cu esaki t’e promer CAO 
den e historia di e banco. E banco su em- 
pleadonan semper a gosa di beneficionan 
hopi atractivo y cu e CAO aki por bisa cu 
algun area a haya extra atencion, mientras 
cu otronan a haya un ahustacion. 

Gerencia di e banco kier a gradici e shop- 
stewardnan y gerencia di FTA pa nan aporte 
y contribucion p’asina yega n’e CAO aki. 



ANUNCIO 

Yom Kippur 


En conexion cu e dia sagrado di Yom Kippur tur sucursal di CMB lo ta cera pa publico riba 

diaranson 9 di october, 2019. 


Na e comunidad Hudiu di Aruba nos lo kier desea un ayuno facil y scrito seyado. 


Bo banco amigo 


CARIBBEAN MERCANTILE BANK 


_ 

Falta poco pa ABV y HOH firma un CAO nobo 

Mientras ABV kier asiento den Raad van Toezicht di HOH 



T’asina cu trahadornan den enfermeria ora cu nan 
cumpli 55 aña por scoge pa no traha mas, pero HOH kier 
elimina esaki. Pasobra tin un grupo grandi di trahador- 
nan den enfermeria, cu ainda ta haciendo uso di e areglo 
bieu aki ainda. Pero tin trahador cu tin mas cu 55 aña cu 
sigur no por traha nachtdienst mas. 

Hecho ta cu tin masha trahador cu edad halto trahando 
ainda na HOH, mientras cu e hobennan no ta haya opor- 
tunidad pa traha den HOH. 

Pa loke t’e parti financiero den e CAO nobo aki, HOH 
tabatin reserve e suma di mei miyon florin pa aña, pero 
ya e negociacion a surpasa e suma aki caba, segun Gina 
Maduro. E CAO nobo aki ta pa duracion di 3 aña. 


DI acuerdo cu Gina Maduro, Presidente di ABV, e 
negociacion cu Hospital ta bayendo hopi bon y sigur 
despues di un aña y mei, mester por keda cla. 

E puntonan cu ainda ta riba mesa pa discuti ta e.o. 
aumento di bonus di fin di aña, aumento di pensio- 
en, e funcionamento mester bira vigente bek. Tin un 
contraposicion cu Mediador di Gobierno a propone. 

E puntonan di discusion ainda ta e eliminacion di 55+ 
y e AOV Verzekering. Segun Gina Maduro, HOH kier 
elimina e 55+, mirando e vergrijzing cu tin. 


ABV ta sigu boga pa sinta cu e Raad van Toezicht di 
HOH, pa discuti e vacaturanan cu tin e.o. pa haya un Di- 
rector Financiero y un Director pa Cuido Medico, pa cual 
ABV a manda un carta pa nan por haya tur informacion, 
pero ningun reaccion riba esaki ainda. 

Si por mira cu a publica un solicitud pa haya un Director 
Financiero, pero nada ainda pa un Director Medico. 
ABV mes no a wordo envolvi den nada pa dos posicionnan 
menciona. ABV ta bogando tambe pa haya asiento den e 
Raad van Toezicht. 



Cambio den prijs di productonan petrolero entrante awe 


Tur prijs a conoce 
un aumento 



Minister di Finansa, Asunto Economico y Cultura, 
Xiomara Ruiz Maduro a anuncia e prijsnan nobo 
di benta di combustibel entrante awe 9 di october 
2019: 

Gasoline unleaded-premium: 205,1 cent p/ltr. (+ 0,6 cent); 
Diesel LS: 178,4 cent p/ltr. (+5,6 cent); Kerosin: 165,9 
cent p/ltr. (+ 3,6 cent). 

E prijsnan ta inclui BBO/BAZV/BAVP. 

Inspectie Hulandes kier bin wak cu 
propio wowo den ki estado KIA ta 


Nederlandse Inspectie Justitie en 
Veiligheid (Inspeccion JenV) kier mira cu 
nan propio wowo den ki condicion Institu- 
to Corecional Nobo (KIA) di Aruba ta. Nan 
tin intencion cu ainda prome cu fin di aña 
di haci un bishita na Aruba. Intencion ta 
pa dianan 11 y 12 di november awor di ta 
na Aruba. E prome reaccion di Minister di 
Husticia di Aruba, mr. Andin Bikker taba- 
ta cu JenV, ta mas cu bon-bini. Asina nos 
por a lesa e articulo aki di Bobby Spier den 
Amigoe. 

E bishita pa haci e inspeccion aki, tog a bin 
manera un sorpresa. Na mei ultimo, ain- 
da e Inspector General no a ni menciona 
di kier bin Aruba, despues cu na 2017 a 
haci mehoracion na KIA y awor de pronto 
ta wordo bisa cu mester construi un prison 
nobo na Aruba. 

Na mei ultimo e asunto aki no a bin mes 
riba mesa pa discuti. KIA a haya un Direc- 
tor nobo, kende mas bien a papia di me- 
horacion di e organisacion interno y me- 
horacion di e acomodacionnan den KIA. 

Tabata dialuna mainta, cu Inspectie JenV, 
despues di tuma nota di intencionnan di 
Gobierno pa construi un KIA nobo, cu ta 
mihor pa bin Aruba ainda prome cu fin di 
aña y hasta a haci mencion di e fechanan 
di dicho bishita. 

E delegacion cu lo bin Aruba ta consisti di 
J.J. Merkus, Inspector Strategico di JenV, 
Lizaandra Marquez, Alto Inspector di Raad 
voor de Rechtshandhaving na St. Maarten. 
Nan no ta desconoci na Aruba, ya cu ante- 
riormente nan a bishita Aruba caba. 



E comision di JenV kier sa kico a wordo haci te awor na mehora- 
cion di e facilidad di KIA, manera acorda cu Minister di Husticia, 
mr. Andin Bikker. Manera ta conoci, debi n’e situacion financiero 
di Aruba, e mandatario a pidi yudanza financiero di Hulanda pa 
construccion di un prizon nobo. 

No ta un secreto cu KIA pa añas ta confronta cu retonan grandi. 
Asina p.e. European Committee for the Prevention of Torture and 
Inhuman of Degrading Treatment of Punishment (CPT) for di 2014 
a laga sa cu KIA ta den mal condicion y cu mester cuminsa dre- 
cha e lugar. Pesey Minister mr. Andin Bikker sigur ta contento cu 
JenV ta bin wak pa nan mes den ki estado KIA ta. 

Fase 2 di embeyecimento y renobacion rond di Misa Oranjestad ta continua 


Ta inicia cu trabounan pa mehora 
infrastructura di parada di bus 
dilanti Misa di Playa 






DIAMARS mainta tempran Minister 
Otmar Oduber acompaña pa Director di 
DOW sr. Marlon Croes a duna splicacion di 
e proyecto di renobacion di Misa Oranjes- 
tad cual su prome fase a encera embeyeci- 
mento rond di e misa. 

E di dos fase di renobacion di Misa Oran- 
jestad ta encera mehoracion di e infra- 
structura di e parkinglot dilanti di e misa 
pa crea mas eficiencia den e trafico y mihor 
sitio p’e autobusnan staciona. 

Ademas lo percura pa crea un parada di 
bus cu dak y espacio pa sinta pa personan- 
an por warda pa bus den un ambiente mas 
comodo y agradabel. Tur esaki den cuadro 
di eleva e calidad di bida di nos hendenan 

Siman pasa e Misa San Francisco a celebra 
su 100 aña aki na Aruba, pa cual a felicita 
Pastor y comunidad p’esey. Pa locual t’e 
trabounan infrastructural cu ta tumando 
lugar conhuntamente cu DOW. 

Mas o menos dos luna pasa, trabounan a 
cuminsa rond di ProCatedral San Fran- 
cisco como parti di elevacion di calidad di 
bida di hende. Mientras cu ta terminando 
e prome fase, 


Minister Oduber a anuncia e inicio di e di 
dos fase cu ta encera e desaroyo di e park- 
inglot otro banda di caminda di e misa ca- 
minda cu autobusnan ta para. 

Pa prepara esaki mihor p’e autobusnan 
por parkeer. Tambe lo percura pa tin espa- 
cio cu dak pa esnan cu ta warda bus tambe 
por sinta mas comodo. Despues lo inicia cu 
e planificacion di embeyecimento di tur e 
adernan di caminda cu ta conecta na cen- 
tro di ciudad. Tur esaki den cuadro di eleva 
e calidad di bida di nos hendenan. 

Minister Oduber a splica tambe di otro 
trabounan tumando lugar, manera e misa 
na Santa Cruz cu a wordo drecha, Misa na 
Paradera cual ya a inicia cu un destaho y 
ta calcula cu pa otro siman e trabounan lo 
inicia cu ta encera e embeyecimento y me- 
horacion di e infrastructura tur rond di e 
misa y e parkinglot pa crea mas eficiencia 
den e trafico. 

Ademas, e intencion ta tambe pa inicia cu 
trabounan pronto na Misa Santa Teresita 
na San Nicolas. Pa conclui, Minister Odu- 
ber a splica cu ta spera cu prome cu fin di 
aña e trabounan aki ta finalisa. 

& 


sorteo ta awe nochi 


Cas na Weg Sero 



DESPUES di basta aña cu bisiñanan y scolnan 
tabata haña molester di e cas na Weg Sero Preto 
nr. 3. porfin ayeraa a logra keda cla cu e oprui- 
ming completo. 

Pa varios aña BCI tabata hañando keho di e ha- 
bitantenan den becindario y tambe di e personal 
di e scolnan. 

Adictonan tabata usa e cas pa usa droga scondi. 
Esaki tabata un super mal ehempel p’e studian- 
tenan den e becindario. 

E dak di e cas tabata di asbest y esaki tabata un 
di e motibonan cu a tarda pa por a logra porfin 
di laga un compania profesional desmantela e as- 
best completo, bou guia di D.T.I. y despues nos 
Compania National Serlimar a logra di ruim-op e 
resto di e cas completo. 

BCI a papia cu algun di e habitantenan den becin- 
dario cu tabata super contento cu e trabou porfin 
a wordo haci. Danki ta bay na Serlimar, D.T.I., 
D.O.W. y K.P.A. y tambe na Gobierno di Aruba. 


Preto basha abao 

Accidente entre scooter cu auto riba rotonde di Bubali 




DIAMARS merdia pa mas o menos 3’or pasa a sos- 
ode un accidente riba e rotonde di Bubali entre un 
auto Kia y un scooter. 

Na yegada di Polis nan a wordo informa cu e auto Kia 
tabata biniendo for di panort y e scooter for di pariba. 
Pa un of otro motibo e auto no a mira e scooter y ta 
dal e. 

E manehador di e scooter a resulta herida den e ac- 
cidente. 

Ambulance tambe a presenta n’e sitio y un rato despu- 
es Paramediconan a sali direccion Hospital cu mane- 
hador di e scooter. No tabatin mucho daño material. 





Sindicato di Polis lo continua cu reunion di algun di pasa 

PA awe mainta, Sindicato di Polis a bolbe convoca 
un reunion general di miembro na POVA. E unico 
punto di agenda ta indexering. Un punto cu biaha 
pasa no a keda finalisa y awe e miembronan ta spera 
di haya mas informacion, con a para cu nan index- 
ering. Tin mas punto di e ultimo reunion cu a keda 
pendiente, pero no ta conoci si lo trata esaki awe 
mainta tambe, manera e.o. Gevarenpremie, cambio 
di edad pa Polis por baha cu pensioen. 

Proteha bolméslyjbo fgmig contra MgIesa iTra nsmiti | pqiSangurg 


•Tiro afo tur awa para paden y pafo di cas 
•Uza screen na porta y bentana di cas 
•U2a repelente contro sangura parti atardi y anochi 
•Preferibel bisti paña color cla cu manga largo 
y pia largo parti atardi y anochi 


Tapa tur awa cu ta wordo aeumuia pa 
uzo domestico 

Sr bo ta malo cu keintura, evito cu bo ta 
wordo pica pa sangura 


Auto a dal bicicleta riba rotonde di FTA na San Nicolas 






DIAMARS mainta den careda di 10:30, Polis y am- 
bulance a bay rotonde di FTA na San Nicolas, unda 
un auto a dal un ciclista. 

Na yegada di e Mobile Unit di Ambulance a constata 
cu e ciclista ta riba pia y cu ta solamente algun rasca 
el a haya. Asina mes ya Ambulance tabata na camin- 
da. 

Riba e rotonde tabatin un Hyundai Tucson color cora 
para, e chauffeur tabata un señora. 

E accidente a sosode riba e rotonde momento cu e 
bicicleta a cruza dilanti e vehiculo, causando cu esaki 
a dal’e. 

Ambulance despues di algun rato a yega pa sigui tra- 
ta e ciclista cu a cana subi e ambulance. 

Chauffeur di e Tucson mester a keda warda riba Polis 
di Trafico. 

Minister Ruiz-Maduro ta confirma cu 

Absent smo di trahador publico tambe 

ta subi gasto di personal 

Den 2018 gasto di absentismo publico a yega na 62,8 miyon florin 


GABINETE Wever-Croes ta trahando pa por baha 
gastonan di personal. P’e trabou por ta efectivo ta 
necesario pa tin un bista cla riba cual t’e factornan cu 
ta contribui n’e gastonan di personal. 

Banda di overtime un factor cu ta hisando gasto di 
personal di Gobierno ta absentismo bou di e trahador 
publico. Den cuadro di esaki Minister Ruiz-Maduro a 
haya un presentacion di e Director di Banco di Seguro 
Social, ir. Edwin Jacobs, hunto cu dr. Genser p’asina 
por haya un bista di e absentismo den sector publico 
y cuanto esaki ta contribui n’e gastonan relaciona cu 
personal di Gobierno. 

Den e presentacion SVb a haci comparacion di varios 
indicador di absentismo den sector publico y sector 
priva y a analisa e porcentahe di absentismo di algun 
departamento grandi di Gobierno. Tambe a analisa 
cuanto e absentismo laboral ta costando sector publico 
y sector priva. 

En comparacion den aña 2018, e empleado publico su 
absentismo (AO) a wordo notifica 5 biaha compara cu 
1.3 biaha di e empleado priva. 

E AO di e empleado publico a dura 9 dia compara cu 5 
dia den sector priva. Den sector publico e absentismo 
tabata na 8.6% compara cu 2.9% di sector priva. 

Pa aña 2018 Gobierno a gasta 62,8 miyon na gasto 
di absentismo bou di e trahador publico compara cu e 
32,8 miyon cu sector priva a gasta na su personal. 
Mester remarca cu nos ta papia aki di un gasto pro- 
medio di 7233 florin pa empleado publico compara cu 
1470 florin di e empleado priva. 

E gastonan aki a wordo calcula a base di un poblacion 
promedio di 4534 empleado publico (sin personal di 
educacion) versus 42735 empleado priva registra na 
SVb. 

Den e presentacion tambe ehecutivonan di SVb a pre- 
senta posibel solucion pa baha e absentismo den sec- 



tor publico. 

Dentro di poco SVb lo brinda e presentacion aki na 
Conseho di Minister. Despues lo sigui reunionan cu 
mas Departamento den diferente Ministerio p’asina 
hunto logra atende y yega na solucion factibel pa baha 
e gastonan di personal relaciona na absentismo di 
personal di Gobierno di Aruba. 

Aruba ta preparando pa evaluacion di 
Caribbean Financial Action Task Force 


SIMAN pasa, Prome Minister Evelyn Wever- 
Croes a habri e Caribbean Financial Action Task 
Force (CFATF) Pre-Assessment Training di dos dia 
organisa pa Gobierno di Aruba. 

Esaki en conexion cu e preparacionnan pa evalu- 
acion di CFATF otro aña. 

CFATF ta un organisacion intergubernamental 
di estadonan den Caribe, Central America y Sur 
America cu a acorda pa implementa medidanan pa 
combati labamento di placa y financiamento di ter- 
orismo. 

E obhetivo principal di CFAFT ta pa logra imple- 
menta y cumpli efectivamente cu e normanan di 
FAFT pa preveni y controla labamento di placa y 
contraaresta e financiamento di terrorismo y prolif- 
eracion di armanan di destruccion masivo. 

Aruba ta poni riba lista pa wordo evalua otro aña 
entre 28 di september y 9 di october. Un bon pre- 
paracion prome cu e evaluación aki ta di gran im- 
portancia pa Aruba. Tur agencia gubernamental 
y semi gubernamental cu ta traha riba e tereno di 
lucha contra labamento di placa, lucha contra ter- 
orismo y financiamento y lucha contra delincuencia 
en general, ta wordo encurasha pa ta prepara p’e 
evaluacion benidero. 

“Mi ta sigur cu e preparacionnan aki prome cu e 
evaluacion di otro aña lo brinda mas conscienti- 
sacion y conocemento necesario riba e tereno aki. 
Coordinacion y cooperacion ta elementonan clave 
den e esfuersonan pa mantene e integridad di e 
sistema financiero di Aruba. 

E lucha contra corupcion y promocion di integridad 
den Gobierno, den sector publico y den e sector pri- 
va, ta metanan clave di Gabinete Wever-Croes. 
Gobierno di Aruba ta comprometi, den interes gen- 
eral di Aruba, pa traha hunto den e esfuersonan 
contra labamento di placa y e financiamento di ter- 
orismo den un forma mas efectivo posibel. Hunto 
nos por logra mas”, Prome Minister Evelyn Wever- 
Croes a duna di conoce. 

CU gran asombro miembro di partido AVP, sr. Melvin 
Tromp, a tuma nota di declaracionnan haci pa lider di frac- 
cion di MEP den Parlamento, Rocco Tjon, riba e investiga- 
cion di caso Avestruz, cual caso ta tumando lugar riba peti- 
cion di Rocco Tjon y Endy Croes. 

“E dos Parlamentarionan aki na luna di februari di 2018 a 
entrega un peticion na Ministerio Publico pa haci un inves- 
tigacion relaciona cu otorgamento di terenonan di Gobierno 
y awor ta bin dilanti pa haci comosifuera nan no tin arte ni 
parte den e proceso aki. 

Na prome lugar ta bon pa mi mustra cu e dos personanan 
aki, tur dos tabatin decisionnan di Corte contra nan per- 
sona, uno pa malversacion di fondonan di Fundacion Lotto 
pa Deporta, caminda Endy Croes a ricibi su retiro for di e 
puesto di Director di e fundacion aki. 

Rocco Tjon tambe tin un pasado scur caminda su propio 
yiu muher a haya problema cu su persona y caminda mi 
persona a haci un peticion un aña pasa, pa como miembro 
di Parlamento, e publica e decision di Corte den e caso den 
cual su yiu muher ta envolvi. 

E luna aki ta cumpli un aña, pero ainda Rocco no tin e cu- 
rashi pa bin dilanti y splica pueblo kico a pasa den e caso 
aki y dicon el a haya un decision di Corte contra di su per- 
sona caminda hasta e no tin mag di tin contacto mas cu su 
yiu. Ora cu scucha Rocco ta haci invitacion na un miembro 
di fraccion di AVP pa un debate riba e caso aki, lo tabata 
na su lugar p’e haci un peticion pa un debate di su propio 
miembronan di fraccion di MEP, caminda e.o. tin uno cu 
recientemente a wordo huramenta como miembro di Parla- 
mento, pa maltrata su propio yiu muher den diferencia di 
opinion cual caso ta bon conoci riba Facebook. 


Melvin Tromp di AVP 

Un aña pasa a pidi 
Rocco Tjon pa daridad 
den sentencia di Corte 

Ainda e no por duna cuenta 


No solamente esey, pero Rocco Tjon por pidi un debate cu 
Prome Minister y lider di su partido MEP, Evelyn Wever 
Croes, pa papia di con su persona y tur miembro di e frac- 
cionnan cu ta sostene Gobierno, ta wordo manipula y rid- 
iculisa di e forma con Gobierno ta haciendo esaki. 

Un ley di LAFT cu awor pa colmo Rocco Tjon kende a traha 
e amienda pa cambio di e ley aki caminda CFT no mester 
duna cuenta mas na Conseho di Minister di Reino, pero 
na Parlamento, Rocco tin cu bay scheur y benta afo, ya cu 
Hulanda ta exigi p’e ley original wordo aproba manera cu e 
tabata inicialmente. 

Un humiyacion di prome orden y caminda ta mustra caba e 
falta di caracter y falta di principio di un lider di fraccion cu 
ta tolera e wordo trata di e forma aki, pa despues bin hunga 
interesante cu cosnan politico cu nan mes ta fabrica of kier 
mira sosode. 

Gabinete Wever Croes constantemente ta fayando cu CFT 
y cu Hulanda cu palabracionnan haci ya pa dos aña caba, 
pero ningun momento por a mira lider di fraccion di MEP, 
pidi un debate den Parlamento pa atende cu e situacion aki 
cu ta perhudicando henter e pais. 

Awor manera un set di marionetanan sin escrupulo, ta sin- 
ta mira con un Minister kier bulldoze un cambio di ley di 
Serlimar p’asina complace c’un amigo di partido di e Min- 
ister cu na mes momento ta pone na peliger centenares di 
trabou di tata y mama di famianan aki na Aruba. 

Pueblo ya no ta conta pa Gabinete Wever Croes y esnan cu 
ta representantenan di pueblo den Parlamento, tampoco pa 
sirbi interes di pueblo, pero claramente ta interes di e Min- 
ister ta bin na prome lugar. 

Awor kier hunga interesante, ta pidi un debate riba un 
asunto cu e mes a promove y kier a mira mientras cu tin 
asina hopi cos pasando den e propio seno di partido, cu 
sigur no ta nada bon of aceptabel pa pueblo,” Melvin Tromp 
di AVP a trece dilanti. 

Xpresa bo mes 

OM ta un instrumento politico di MEP 


ESUN cu a entrega denuncia, esta Endy Croes (MEP) 
y Rocco Tjon (MEP), ta pone presion riba Ministerio 
Publico pa persigui Parlamentario di AVP Benny Sev- 
inger, ta chuercha e nomber di e investigacion y kier 
pega e apodo “Benny Avestrus” ta mustra con Minis- 
terio Publico facilmente ta wordo usa dor di MEP pa 
persigui contrincantenan politico. 

Despues cu siman pasa Ministerio Publico a dicidi bou 
di enorme presion di Rocco Tjon y Endy Croes haci en- 
trada hudicial den diferente hogar y negoshi na Aruba, 
por a tuma nota cu e Parlamentarionan di MEP incluy- 
endo Minister Otmar Oduber den Parlamento, kende 
tambe tabata burla di e nomber di e investigacion, cu 
nan a haya nan kier y awor kier caba di destroza nan 
oponente politico Benny Sevinger sin piedad. 

Rocco Tjon un ex-Polis cu conoce e proceduranan di un 
investigacion penal bon, kier yama otro Parlamenta- 
rionan afo pa un debate riba un denuncia cu e mes a 
entrega na OM. Di otro banda Endy Croes ya caba ta 
sacando informacionan cu por perhudica e investiga- 
cion di OM den un forma iresponsabel. 


Esaki solamente pa probecho politico. 

Den tur esaki Ministerio Publico ta keto keto para un 
banda ta hari y entrene su mes cu e postura di e Par- 
lamentarionan di MEP cu sin respet algun p’e impar- 
cialidad di OM ta divulga informacionan confidencial 
di e investigacion. 

Nan a huzga ex-Minister Sevinger caba sin duna e es- 
pacio y sin pone presion riba Ministerio Publico. Ki otro 
conclusion nos por saca mirando e desaroyonan aki, cu 
ta totalmente iresponsabel y tambe por conduci hasta 
cu Ministerio Publico por wordo declara inadmisibel 
den Corte pa hunto cu e Parlamentarionan di MEP no 
duna ex-Minister Sevinger un oportunidad drechi y im- 
parcial pa por defende su mes. 

Cu e hechonan aki dificilmente por papia di un inves- 
tigacion imparcial y cu e acusado no tin e oportunidad 
(deugdelijk) pa por hiba su defensa. 

Ya caba practicamente e ta huzga den wowo di nos co- 
munidad p’e forma cu Ministerio Publico hunto cu e de- 
nunciantenan ta atacando y chuercha di esnan envolvi. 



Corte di Prome Instancia lo trata awe 

J.M.H, siendo ambtenaar lo 
duna cuenta di traficacion 
di hende, falsificacion y 
labamento di placa 


Horario 

Sospechoso 

Acto Castigabel 

14.00 

J.M.H. 

H. ta wordo acusa di traficacion di hende, di falsificacion, 
di labamento di placa y di, siendo ambtenaar di Pais 

Aruba, a tuma regalo of promesa den e periodo di prome 
di mei 2016 te 25 di juni 2019. 

14.00 

J.R.M. 

E.A.C. 

Pro forma. M. y C. ta wordo acusa di a viola ley di droga, 
conhuntamente cu otronan, den e periodo di 22 di juni 

2001 te 22 di juni 2019. 

14.00 

H.N.J. 

Pro forma. J. ta wordo acusa di a viola ley di droga riba 23 
di juni 2019. 

DESPUES di scucha discurso di Mike Eman ta bisto 
cu e ta lidera e atachamento y acusacionnan dirigi na 
Ministerio Publico. MEP a tuma nota cu sr. Robert 
Candelaria (ex-Alto Inspector di Polis) a haci un apela- 
cion pa no preciona Ministerio Publico y pa su siguiente 
dia Mike Eraan ta sali y atacha e bon nomber di Minis- 
terio Publico. Esaki ta sumamente preocupante pa nos 
estado di derecho y un pais democratico, segun lider di 
fraccion di MEP, Rocco Tjon.. 

Den un entrevista cu Noticiacla a haci cu e ex-Procura- 
dor General A. van Dam a splica cu nan ta investigando 
mas caso ala estilo “IBIS”. Un caso den cual a investiga 
corupcion bou Gabinete Eman II. E1 a splica tambe cu e 
informacion cu nan ta huzgando ta informacion cu nan 
a obtene for di caso “IBIS”. 

RELATO DI PRENSA DI MINISTERIO PUBLICO 

Segun e relato di prensa di Ministerio Publico ta trata 
un investigacion penal di Landsrecherche na posibel 
delitonan di corupcion y otro hechonan castigabel po- 
siblemente cu otorgamento di terenonan di Gobierno. 
Mas concretamente: e investigacion ta dirigi riba e 
pregunta si un of mas compania a obtene a base robez 
(un opcion riba) derechonan di erfpacht di terenonan 
di Pais Aruba den e añanan 2009 te 2017. Ademas ta 
investiga e rol di un Minister anterior. 


Rocco Tjon: 

MEP ta condena 
cu Mike Eman ta 
sali acusa y atacha 
Ministerio Publico 

PRECION RIBA CADENA HUDICIAL 

“Mi ta lamenta profundamente declaracion di Ar- 
thur Dowers, den cual e ta cuestiona, e profesional- 
ismo di nos Procurador General. E Procurador Gen- 
eral cu a wordo nombra tempo cu e mes ta Minister. 
Mike Eman tambe ta sali ataca y cuestiona e weso 
di lomba di nos Procurador General. Esaki ta algo 
condenabel y preocupante. 

Candelaria a declara cu e ta confia nos aparato 
Hudicial por escrito. Su palabranan literalmente: 
“Permitimi confirma mi confiansa total den nos 
aparato hudicial, pasobra mi a bin di eynan, mi a 
traha eyden” (Candelaria, 6 october 2019). P’esey 
ta lamentable cu pa su mañan e ta para banda di 
Mike Eman Y Arthur Dowers y lage atacha e credi- 
bilidad di e cadena Hudicial. 

Mi no ta bay cay den e wega politico pa papia di e 
desaster cu Mike Eman a crea pa loke ta nos finan- 
sas publico, autonomia, economia y e crisis social. 
Pasobra t’esey nan kier pa desvia atencion di e di 
dos caso di corupcion bou Gabinete Mike Eman. 

Nos ta sumamente preocupa cu e atakenan fuerte 
di Mike Eman contra e aparato Hudicial. Segun 
Mike Eman mes a declara: “Ministerio Publico tin e 
monopolio riba persecucion di ciudadanonan di nos 
pais” (conferencia di prensa na cas di partido AVP, 
8 october 2019). Kiermen segun Mike Eman mes, 
akinan hamas por ta trata un caso di persecucion 
politico”, segun Rocco Tjon. 

Diamars mainta: 

Accidente fuerte riba caminda di Bubali a 
laga un persona herida atras 




DIAMARS mainta pa mas 
o menos 7:45, Polis a bay pura 
riba e caminda di Bubali, pa 
ta exacto poco pariba di e su- 
permercado. Na yegada Polis 
a topa cu un Honda Pilot y un 
Mitsubishi Pajero 

N’e sitio nos a compronde cu 
e Mitsubishi tabata n’e cru- 
zada, e Honda Pilot tabata 
biniendo for di pabou. Chauf- 
feur di e Mitsubishi lo no a 
calcula e distancia y/of distan- 
cia di Honda y ta ranca sali 
dilanti e Honda. 

E Honda Pilot cu ta un vehi- 
culo grandi y pisa a dal e Mit- 
subishi mande den e grepel 
banda panort di caminda. Aki 
ta unda Brandweer tambe a 
wordo poni na altura pa yuda 
saca e chauffeur for di e auto. 

Paramediconan n’e sitio me- 
sora a atende e chauffeur, 
despues cu bomberonan a 
yuda sake di e vehiculo cu a 
keda di banda. 

Parlamentario Edgard Vrolijk (MEP): 

"Percura Serlimar ser stabilisa 
financieramente, y soluciona e dump di 
Parkietenbos y problematica di sushi" 



DIARANSON 2 di october a 
cuminsa cu tratamento di e cambi- 
onan pa loke t’e ley di Serlimar di 
2005 den Parlamento. E ley den su 
concepto cu a ser entrega na Parla- 
mento tin como meta pa percura pa 
Serlimar ser stabilisa financiera- 
mente, pero tambe trece solucion 
p’e dump di Parkietenbos y percura 
pa por tin un solucion a largo plaso 
p’e problematica di sushi. 

Den e proceso aki nos a scucha hopi 
instancia cu a vocifera nan preocu- 
pacionnan p’e cambionan den e ley 
aki unda nos a scucha e.o. KvK, 
ATA, AHATA, Ecotech, habitan- 
tenan di becindario di Dump, se- 
gun Edgard Vrolijk di MEP. 

CREA BALANCE DEN LEY 

“Nos como Parlamentario y mane- 
ra nos constitucion ta duna nos e 
autoridad di por trece cambionan 
den ley - despues di scucha tur per- 
sona, grupo y compania preocupa - 
a cuminsa e proceso di dialogo cu 
Gobierno relaciona cu e preocupa- 
cion existente y alabes tambe nos a 
prepara algun amienda p’asina por 
trece balance necesario den e ley 
p’e por tin e draagvlak di pueblo cu 
ta para cu mester bin un solucion 
pa dump y tambe pa tin un maneho 
concreto pa locual ta desperdicio na 
Aruba”, segun Edgard Vrolijk. 

CAMBIONAN DEN E LEY 

Manera cu reunion a cuminsa Min- 
ister di Infrastructura a trece e 


prome cambio den un nota di cam- 
bio cu nos a bin ta dialoga a raiz 
di combersacionnan cu diferente 
grupo. 

E prome cambio t’e reparticion en- 
tre beheer y ophalen unda cu esaki 
lo bira 10 florin pa beheer y 15 flo- 
rin pa ophalen (prome esaki tabata 
17,50 y 7,50). 

Otro cambio importante t’e cobran- 
sa dobel unda cu si bo ta biba y bo 
negoshi ta inscribi na bo mesun cas 
mester a paga pa cas y pa negoshi 
tambe. Esaki a ser cambia y ta co- 
bra pa un servicio. Si bo negoshi ta 
inactivo tampoco lo no paga. 

Si bo tin mas negoshi inscribi bao 
di un solo dak tambe lo paga un 
solo biaha y no pa negoshi registra. 
Banda di esaki tambe lo bin cambio 


riba dos otro articulo unda cu sigur 
lo tin di evalua e ley aki y asina por 
tin un mihor bista riba uso di fon- 
do, pero efectividad tambe di e ley. 

AINDA TIN VARIOS CAMBIO 
Y DISCUSION DI ARTICULO- 
NAN 

Ainda nos no ta cla y lo sigui dia 
15 di october y ainda nos ta bezig 
cu discusion riba algun punto. Pero 
esaki ta muestra cu nos di Parla- 
mento ta scucha comunidad y ta 
haci e cambionan necesario. 

No ta tur cos por ser cambia y sigur 
tur esnan cu nos a reuni tambe sa 
esey. Spera cu oposicion por siña di 
nos, pasobra na lugar di bin sola- 
mente cu critica por bin dilanti y 
duna nan contribucion real, Ed- 
gard Vrolijk a conclui. 

Masha Danki! 

Fun Miles ta celebra 15 aña na Aruba! 


DIASABRA ultimo, dia 5 di october Fun Miles a 
celebra su 15 aniversario na Aruba cu un tremendo 
ambiente na Wilhelmina Restaurant. Coleganan, 
partner y varios invitado a disfruta di entreteni- 
mentu, diferente speech y dushi cuminda! Ataniro, 
embahador pa Fun Miles na Aruba tambe tabata 
tey. Den un ambiente masha ameno cu presenta- 
cion di Hits & Fun a celebra 15 aña di Fun Miles! 

For di aña 2004, Fun Miles a bin ta recompensa 
Aruba. Miembronan den forma masal ta cambia 
nan puntonan cu nan a spaar gratis pa compra, 
biahe, gasolin, material di construccion, come na 
restaurant y mucho mas. Semper Fun Miles a so- 
bresali cu campaña y eventonan interesante y ta 
premira cu lo sigui crece, considerando e gran can- 
tidad di partner cu ta afiliando na e programa. Ta 
invita pueblo di Aruba pa keda pendiente pa e cam- 
paña nobo cu lo start na Januari 2020. 

Un anochi yen di ‘fun’ 

Companianan, awendia partner leal cu tin 15 aña 
afilia na Fun Miles a wordo reconoce durante di e 
anochi festivo. Tambe, a regala puntonan instanta- 
neo durante di e celebracion. Fun Miles ta gradici 
tur partner cu tabata tey for di 2004 y tur esunnan 
nobo cu awor a cuminsa e trayecto ‘fun’ ofrecien- 
do nan clientenan opcionnan hopi cumbiniente pa 
spaar y cambia punto. 

E celebracion ta continua 

Fun Miles ta gradicido pa e sosten di su miembro- 
nan, partnernan, caheranan, prensa y natural- 
mente tur colega. Lo treat Aruba den transcurso di 
henter aña, esaki den forma di hopi special, evento 
y promocion. Si bo no kier perde e ‘fun’ sigui nos 
riba social media, bishita funmiies.net of download e 
App di Fun Miles gratis. 

Mas informacion tocante Fun Miles? 

Tuma contacto cu Customer Service na 588 9947 of 
bishita funmiles.net of facebook.com/funmiles. 

Aruba a celebra na grandi su fiesta patronal, Santisima Virgen Mama Maria di Alto Vista, unda miles di fielnan a asisti, pero 


Atan Lee ta lamenta cu Tele Aruba 
ne por a transmiti esaki en bibo 


DESPUES di e Nobenda Nacional cu participacion di 
tur parokia di nos pais, diamars tur parokia a bin hun- 
to pa duna nos Patrona stima un bunita homenahe. 

Ta di lamenta cu pa 7 aña consecutivo Tele Aruba a 
transmiti en bibo e gran e evento aki, cu t’e fiesta Catol- 
ico di mas grandi den aña, E aña aki te na ultimo mo- 
mento, 2 ora prome cu e Santo Sacrificio Solem Canta a 
cuminsa, e comision ta ser notifica cu Tele Aruba no ta 
transmiti esaki en bibo, pero te despues di Tele Noticia. 

“Rumannan 2 luna pasa Minister Romero a aproba 
e transmision, mi mes a yama reserva dia y ora.Tele 
Aruba mes a pasa promonan pa dianan largo cu nan ta 
en bibo y directo, den tur media esaki a keda publica 
y faltanto dos ora prome cu esaki a tuma lugar, nan ta 
notifica cu e no ta bay en bibo. 

Dos ora prome nan ta haya sa cu nan tin otro compro- 
miso cu ta partido di baseball, straño y falta di profe- 
sionalismo. 

Mi ta comprende cu baseball ta importante, loke ami 
tambe ta wak, pero e por ta mas importante cu un cel- 
ebracion asina grandi, na unda un gran porcentahe ta 
Catolico? 

Nunca Dios ta bin prome. tristo y hopi tristo, no tin ex- 
cusa p’esaki y nos ta pidi Ministro Romero pa haci un 
investigacion di esaki y no paga e suma completo, debi 
cu e no tabata en bibo. Hopi t’e yamadanan cu a drenta 
pa puntra kico ta pasando. Ki dia nos ta bira profesion- 
al riba e baranca aki????” Atan Lee kier sa. 

Un testimonio rumannan, nos a reserva un cantidad di 
stoel p’e mandatarionan y ta Gobernador interino se- 
ñora Yvonne Lacle Dirksz, Prome Minister mr. Evelyn 
Wever Croes, Minister dr. prof. Rudy Lampe y Minister 
señor Glenbert Croes so tabata presente. 

Cantando riba coro mi a mira cu algun stoel a keda 
habri y semper den protocol ta bisa cu si e invitadonan 
no bin, mester move e stoelnan y no laga nan sin ser 
ocupa. 



Rumannan n’e momento ey su pensamento a bay riba 
un Evangelio na unda Jesus ta bisa cu un biaha un 
shon a organisa un fiesta y a invita yen di hende cu 
placa y rico, pero nan no a bin. E1 a rabia asina hopi y a 
bisa su crianan sali, busca pober, mancaron, ciegonan 
etc. pa nan bin n’e fiesta. Segun Atan Lee na momento 
cu e tabata pensa esey su bista for di riba stage a bay 
ariba e porta di entrada y el a mira dos persona hende- 
nan hopi humilde, cu e conoce, un ta un tiki invalido a 
drenta e porta y nan a cana bin padilanti y sinta riba e 
dos stoelnan cu a keda habri, e dos lugarnan di honor. 

“Mi a yena cu emocion y mi a haya un ehempel bibo di 
loke Cristo a bisa. Na tur comerciante cu a coopera ma- 
sha danki, na prensa hopi danki pa boso cooperacion. 
Na tur fiel, kendenan a haci e evento un gran exito y 
Pastoornan di tur Parokia, danki y bendicion. 

Boso ruman cu ta reza y stima boso hopi”. Atan Lee a 
finalisa su observacion. 

Na opinion di Rocco Tjon: 

Jonathan Busby a laga Aruba su 
nomber resona mundialmente 


DIALUNA ultimo Rocco Tjon hunto cu colega Endy 
Croes, den nomber tambe di Minister di Turismo sr. 
Dangui Oduber y Minister President sra. Evelyn Wev- 
er-Croes, a ricibi Jonathan Busby, kende a regresa 
Aruba despues di a competi na Doha, Qatar den IAAF 
world championships. 

Jonathan mes a conta nos con den e ultimo 300 meter 
di su careda el a sinti cu su pianan tabata nenga. Dok- 
ter a splik’e despues cu e tabata deshydrata. Manera 
ta conoci e video den cual bo ta wak con Jonathan ta 
wordo yuda dor di un otro competidor a bira viral. Y 
tin mas di 3 miyon views. 

Den un entrevista cu e tabatin na Doha, Qatar, Jona- 
than Busby a haya e pregunta kico e lo a haci si e no a 
haya ayudo. Su contesta: “lo mi a haya un manera pa 
cruza e finish line. Quiting was never an option”. 



E humildad cu Jonathan a mustra na su yegada y e 
aprecio grandi cu e tabatin pa tur cu a bin ricibi’e ta di 
admira. Nos ta hopi orguyoso di bo Jonathan, Aruba 
ta orguyoso di bo, y bo actitud y dedicacion desplega ta 
un ehempel pa nos tur. 


Rumcmncm Klabér a 

DIALUNA merdia e rumannan Klabér a biaha pa 
Las Vegas hunto cu nan coach ex campeon mundial, 
coach Olimpico y Hall of Famer Master Henk Meijer 
hunto cu nan psycholoog Henriet van der Molen pa 
participa den e President’s Cup. 

President’s Cup ta un G2 ranking y ta wordo considera 
e campeonato mas importante den regio Pan Ameri- 
cano cu 1421 participante. 

E President’s Cup t’e ultimo campeonato pa 2019 cu ta 
riba e schema. 

Henk Meijer y Henriet van der Molen ta analisa cada 
training y desaroyo di e rumannan Klabér y por mira 
un crecemento grandi den nan preparacion. Henk 
Meijer a presenta e plan di 2020 y training lo sigui 
den winter pa por prepara pa clasificacion na maart 
di 2020. 


biaha pa Las Vegas 




Pregunta ta kico por spera den e President’s Cup di 
e rumannan Klabér, esey ta netamente locual hopi 
kier sa, pero Henk Meijer ta wak n’e momentonan aki 
nan presentacion cu ta mas importante y pa por wak 
si nan a siña hopi di tur e trainings camp y campeona- 
tonan cu nan a participa den 2019. 

E reto ta keda grandi, pasobra ambos ruman ta un 
freshman ainda y pesey ta tuma e ruta aki pa crece. 

Tremendo resultado pa Aruba despues 

di e # Curafao Open 2019 # 







\ 


CU hopi placer e directiva di Aruba 
Karate Bond ta ricibi e seleccion di 
karate na Aruba bek. Ta trata aki di 
Janilaine Bello, Trinity Meza Orel- 
lana y Alejandro Gonzalez Lujan, 
kendenan a yega contento for di her- 
mana isla Corsou despues cu nan a 
participa n’e campeonato yama ‘Cu- 
raçao Open 2019’. 

E campeonato aki tabata uno di hopi 
accion, unda un total di 10 pais a 
participa, entre otro Bonaire, Argen- 
tina, Martinique y Trinidad. 

E seleccion a wordo acompaña pa 
nan coach Alberto Gonzalez Lujan, 
kende ta satisfecho cu e resultado 
di 4 medaya total. Janilaine Bello 
a finalisa cu 1 medaya di plata den 
categoria ‘kata’ (combate imaginario 
tecnico). 

Tambe el a gana 1 medaya di brons 
den categoria ‘kumite’ (pelea/brin- 
gamento). Trinity Meza Orellana a 
finalisa cu 1 medaya di brons den 
categoria di ‘kata’. Compañero Ale- 
jandro Gonzalez Lujan a finalisa cu 1 
medaya di plata den categoria ‘kata’. 

E ekipo di coach, ‘sensei’ Alberto 
Gonzalez Lujan y ‘sensei’ Luis Es- 
calona ta sigui traha duro cu e selec- 
cion pa hiba nan pa e siguiente reto. 
Aruba Karate Bond ta gradici na 
prome lugar ‘sensei’ William Miller- 
son di Corsou p’e invitacion y na di 
dos luga tur instructor, tur mayor, 
tur boluntario y specialmente Sticht- 
ing Sportsubsidie Aruba, Fundacion 
Lotto pa Deporte, Comite Olimpico 
Aruba y A1 Performance Training pa 
nan sosten pa karate di Aruba. 

Na Mexico: 

Seleccion di Domino di Aruba a haci bon papel 


DEN e siman di september 29, 2019 - October 6, 2019 
Federacion Internacional di Domino (FID) a organisa 
e di XVI Campeonato Mundial di Domino. E seleccion 
di Aruba a participa n’e Mundial di Domino cu a tuma 
lugar na Cabo San Lucas, Mexico. 

E seleccion di Aruba a wordo forma dor di 17 atleta di 
e diferente equipo nan: Noord Stars “Pizza Hut” DT 
cu 7 hungador; X-treme DT; Old Parr DT; Gold Stone 
Dewars DT; Trappers DT: y Sport Boys DT, tur cu 2 
hungador cada uno. 

E contribucion di Aruba a consisti tambe di un referee 
certifica den persona di Stanley Cicilia pa e campe- 
onato. 

Total tabatin casi 400 participante di diferente pais. 
Pa nombra algun di e otro pais nan: Abkhazia, Russia, 
Republica Dominicana, Panama, Venezuela, Curacao, 
Costa Rica, USA, Mexico, Colombia etc. 

Den e Mundial di Domino e hungadornan por a compe- 
ti den e categoria di Individual y e categoria di Equipo 
(4 persona competi hunto). E hungadornan di Aruba 
a presta hopi bon y a saca cara. 

Den e ramo di Individual mester menciona cu Miguel 
“Water Man” Tromp a raspa te na final pa caba cu un 
record di 11 gana y 4 perdi pa logra posicion 18 den 
casi 400 participante. 

Nos mester splica cu di posicion 7 te cu 21 tur e hunga- 
dornan tabata tin 11 gana y 4 perdi, pero e efectividad 
a determina e secuencia di e ranking. Un pabien ta 
bay na Miguel cu su prestacion sublime. 

Aruba a competi tambe den e categoria di Equipo. Aki 
“Aruba - 2” (consisti di Marc Yarzagaray, Felipe Dan- 
jo, Donovan Kock y Andy “Badu” Farro) a keda cu 30 
wega gana y 18 perdi locual ta bon pa lugar 8 den e 
casi 100 equipo participante. 

Marc Yarzagaray y Felipe Danjo ambos a bay di 8 - 4, 
Donovan Kock y Andy Farro tur dos a bay 7-5. Aki ta 
prome biaha cu Aruba ta cay den premio den e torneo 
di Equipo. 

Nos no por keda sin menciona Magda Kock kende den 
e categoria di Equipo, pa su equipo, a bay 9 - 3; es- 

aki sigur ta un prestacion fenomenal. Nos ta manda 
un caluroso pabien pa henter seleccion di Aruba cu e 
hazaña y logro grandi aki. 

Dia Mundial di Landamento exito rotundo 


DIASABRA ultimo bou en- 
tusiasmo grandi a celebra e Dia 
Mundial di Landamento den Pi- 
scina Olimpico Roly Bisslik na 
Savaneta. 

Federacion di Landamento, AZB 
hunto cu su clubnan miembro 
por a laga e publico sera conoci 
cu nan organisacion. Asina nos 
por a mira clubnan di landamen- 
to, Open Water, Landamento Ar- 
tistico y Waterpolo. 

Tabatin demostracion di dife- 
rente club y tambe por a hunga 
waterpolo riba un cancha adapta. 
Interesadonan a baha masal- 
mente Savaneta y admira tur 
loke e deporte di landamento ta 
ofrece. Por a landa liber y tambe 
tabatin dino jump p’e mas chiki- 
tonan. 

“E celebracion di e dia acuatico 
tabata un exito, nos meta tabata 
pa laga e publico sera conoci cu 
e deporte di landamento y esey 
ta loke a pasa tambe mirando e 
acogida”, Marion Kan, e Presi- 
dente di AZB a comenta. 

E intencion ta cu tur aña lo cel- 
ebra e dia aki, mirando cu tur 
hende a pasa bon, esey ta loke a 
boga pe. 

Arubaanse Zwembond ta un di e 
Federacionnan cu mas existencia 
na Aruba y ta activo desde 1969. 
Tur esnan interesa den e deporte 
di landamento por tuma contac- 
to cu Secretaria di AZB, Esther 
Croes pa medio di e mail esther- 
croes66@gmail.com of manda 
un PM of FB: Aruba Swimming 
Federation, AZB. 

Bon dia yen 
di alegria! 

Scirbi pa Ruthy"Lady Ruth" 
Vrieswijk-Bergen 


N’E momentonan aki, cu nos ta sin- 
ta tras di nos laptop, ta den careda 
di 10 or di anochi riba diasabra 5 di 
october. (Pero den realidad awor ta 
den dia di un siman nobo). E bunita 
y dushi show di Faritah “Tica Basha 
Abao” ya a pasa. Mi no sa con largo e 
show a dura, pasobra, Lady Ruth no 
por a bay presencia e show di su ami- 
ga colega artista Faritah, pa motibo 
di griep cu tosamento fastioso. 

Nos a sigui e desaroyonan riba fb 
mas tanto y tambe nos a wak bunita 
potretnan den corant, despues di su 
prome anochi di show, cu tabata dia 
22 di september ultimo. 

Nos griep a cuminsa net algun dia 
prome cu e Premiere di e show y pa 
ora nos a kere cu el a pasa pa nos por 
a bay den fin di siman 3,4 of 5 di octo- 
ber, e griep a bin bek. E1 a bay ora mi 
a pega mi casa cu ne na fin di septem- 
ber, pero despues mi casa a pegami 
bek cu ne dos dia prome cu e show, 
kemen, nos no por a bay den e fin di 
siman di 3,4 of 5 di october tampoco. 
Ta hopi hende lo a puntra pa Lady 
Ruth, pasobra, ta tradicion y custum- 
ber pa bay tur show cu tin den Cas di 
Cultura. 

Den e relato di awe,nos ta haci uso 
di e oportunidad di felicita Faritah 
Luydens y full su elenco cu a actua 
den su show cu baile, teatro humor- 
istico, canto, drama etc. Ta cos bon so 
a lesa riba facebook y cu e bon causa 
tabata cu e placa recauda na tickets 
a bay bek den e pot di Cas di Cultura 
mes, pa yuda maske ta cu un granito 
den spaar e suma pa pronto bay reno- 
ba nos Cas di Cultura. 

Manera menciona , nos tabata “off ’ na 



cas den kamber, tumando remedi pa 
combati e griep, pues nos no sa si tur e 
musiconan y artistanan participando 
den e show a duna di nan talento gra- 
tis pa asina tambe yuda Cas di Cul- 
tura of nan si a haña nan “artist fee”. 
Pero esey no t’asina importante, im- 
portante ta, cu pueblo di Aruba a goza 
cu Tica su 50 añanan den farandula. 

Y cu e emocionnan tabata subi baha 
subi baha. 

Ohala Cas di Cultura por a duna e 
mesun bon deal aki na otro artis- 
tanan grandi manera Sharon Rose y 
of Nilka Franka e temponan aya, ora 
nan tambe a celebra nan hopi añanan 
den farandula. Tin cu ta puntra Lady 
Ruth pa bin cu un di tres One woman 
Show Alegria di Ruthy # 3, pero ta pa 
e motibonan mes financieramente cu 
bo ta keda lenga fo pa busca sponsers 
pa paga bo musiconan y bailadornan, 
bo backstage persons y e hairdresser, 
e.o., nos no ta bin cu mas show. 

No tin niun comerciante grandi loco 
eyfonan cu kier sponsor un show asi- 
na di nos mesun hendenan local, asina 
mes, cu Lady Ruth a regala instanci- 
anan di Fundacion Hende Muher den 
dificultad y Scouting Aruba, e fondo 
recauda na tickets despues di cu ayu- 
do di algun bon comerciante a cubri e 
gastonan di e musiconan y demas den 
e elenco di su show. 

All in all, nos a pasa hopi bon mes 
den e dos shownan ey di Lady Ruth. 

Y ta asina tambe tabata e caso den e 
show di “Ken ta basha abao” di Fari- 
tah Luydens - e publico a hari y yora, 
goza di e show aki, den cual Faritah a 
briya sigur!. 



Aruba su hendenan a keda den e gara 
di e show di Tica. Nos no sa tampoco 
si e sala tabata sold out tur biaha, pa- 
sobra mayoria biaha nos localnan no 
ta gusta apoya nos mesun artistanan. 

Bo ta yena un sala cu parti un 100 
ticketnan ey pa guestnan invita y of 
fundacionnan y of instancianan so- 
cial. Locual ta bunita tog! All in all, 
nos ta sigur, cu tur locual nos a tende 
y mira, ta cu e show di Faritah tabata 
un exito rotundo! 

Pabien lieve Faritah, masha masha 
masha pabien!! You did it! Lo ta leuk 
si boso por pasa bo show pa scolnan 
secundario, casi sigur Cas di Cultura 
por yega na un areglo cu boso p’esey, 
mirando boso trabaonan duro y di lu- 
nanan di preparacion cu curason. 
Danki pa a share bo storia y mas den 
hopi momentonan cu e publico. Ban 
spera cu mas artista por sigui wordo 
yuda cu nan show. BTW, ainda e cur- 
pa ta un crenchi kibra, pero fada den 
cas a sali come algo y awor ta paga e 
consecuencianan di a sali den anochi 
tog, ufffff! 

Nos ta dorna nos relato cu algun pics 
cu Lady Ruth a saca di Faritah y Jan, 
dia cu nan a casa aki na Aruba. Love 
you too!!!! “Jan, je vrouw Faritah was 
fantastisch ! Je kan trots op haar zijn 
!!!” 

Riu Hotel & Resorts a cera partnership 
cu Fundacion Ha'Bon Aruba 


RIU Hotel & Resorts a cera un partnership cu Ha’Bon 
Aruba, tur cliente di e hotel lo haci uzo di un habon 
traha na Aruba. Tanto Riu Hotel como Ha’Bon Aruba 
ta orguyoso di e partnership, pero tambe di e oportuni- 
dad cu ta brinda na nos muchanan special pa traha. 



Di a entrega un pedido grandi di habon na Riu Hotel 
& Resorts ta un logro hopi grandi. Naline Heilbron, 
fundadora y Director di Ha’Bon Aruba, a expresa cu 
nan a cuminsa na 2015 haciendo habon arsenal, pero 
awor a entrega un cantidad di no menos cu 2000 na 
Riu Hotel & Resorts. 

Esaki ta duna ora cu tin dedicacion, compromiso y tin 
un producto di calidad halto, hotelnan manera Riu 
Hotel & Resorts ta hopi interesa. 



Naline Heilbron mes ta haci e producto, pero awe 
Ha’Bon Aruba ta consisti di 20 persona cu limitacion 


y ta encarga cu e departamento di “packaging”. Nan 
ta empaketa tur habon na man y Fundacion Ha’Bon 
Aruba ta paga nan a base di nan produccion. Tur esaki 
ta engrandece compania Ha’Bon Aruba y mas pedido 
nan haya, mas trabou nan tin. 

Loke resta di e produccion di habon, habonnan cu ta 
keda den e molds of habonnan cu ta ricibi bek cu no 
por bende, tur esaki nan ta reprocesa bek y ta com- 
birti nan bek den habon nobo. Nan no ta bende esaki, 
pasobra e fundacion no ta solamente a base di “profit” 
y benta, pero ta duna esaki na Fundacion pa Nos Co- 
munidad. 

E fundacion tin un lista di hende cu ta ricibi e canasta 
di alimento. Ha’Bon Aruba ta orguyoso di provee pro- 
ductonan di primera necesidad, un producto di higi- 
ena. 



Esaki p’e fundacion ta hopi importante. E “corporate 
social responsibility” den Ha’Bon Aruba ta hopi gran- 
di. Nan ta purba di traha cu e mihor productonan, cu 
e mihor ingredientenan, pero tambe cu e eco friendly 
packaging. E ta un logro pa nan y ta spera di por haya 
mas cliente manera Riu Hotel & Resorts. 

E partnership aki ta importante p’e fundacion y ta 
spera cu e por sigui como un “fruitful business rela- 
tionship”. 

Riu Hotel & Resorts ta orguyoso di e partnership cu 
Ha’Bon Aruba, demostrando un biaha mas su sosten 
no solamente cu e fundacion pero tambe cu personan- 
an cu limitacion. Nos ta agradecido na Ha’Bon Aruba 
pa por traha hunto, pero tambe ta contento di mira cu 
ta traha cu Stichting voor Verstandelijk Gehandicap- 
ten Aruba (S.V.G.A.). 

Apertura di Na Drempel di Fin di Aña 
ta bay ta mas grandi cu nunca 

celebrando hunto cu Paranda di Balashi 


DIABIERNA 11 di october, e programa cu ta carga 
e berdadero tradicion y sentimento di e apertura di 
fin di aña tey cuminsa, esta Na Drempel di Fin di 
Aña 2019. Conhuntamente cu e cerbes Nacional Bal- 
ashi lo celebra e apertura for di Linear Park den gran 
forma. 

Balashi como cerbes produci na nos dushi isla lo cum- 
insa celebra su 20 aniversario y lo start cu famoso 
Paranda di Balashi. 

E fecha di october, inicia p’e programa tradicional aki, 
a ser brasa dor di henter comunidad y asina el a bira 
fecha pa oficialmente cumisa e temporada tambe. Un 
biaha mas Na Drempel di Fin di Aña, ya pa un par 
di aña caba ta conta cu e apoyo completo di Tropical 
Bottling, esta Balashi Brouwerij pa carga nos aper- 
tura di e temporada pa cual e productor y presenta- 
dor Erin Croes, ta sumamente agradeci y contento. 

E concentracion ta bay ta na Linear Park na Playa, 
cuminsando for di 6 or di atardi y lo sigui te den or- 
anan di anochi. Un evento cu lo conta cu e presenta- 
cion di e super agrupacionan local di gaita, esta Las 
Unicas Fabulosas, Muchanan di Mama Rosa, Banda 
la Paranda, sigui pa Grupo di Betico, Robert y Solo 
Banda, N Fusion y como cherry riba e bolo for di Cor- 
sou Legends, esta Boy Thode, Lio Rosa, Tico Balentin 
y Gibi Doran cu banda b.d.d. sr Dwight Leoneta. 

E ambientoso Metropolis lo sa di anima e ambiente. 

E programa mes, Na Drempel di Fin di Aña ta ini- 
cia pa 6 or exacto di atardi, cu un bunita mensahe 
manera tradicionalmente Erin Croes ta presente, pa 
despues yama bon-bini na tur esnan cu a haci e pro- 
grama special aki posible un aña mas live atrabes 
di e emisora Magic 96.5 FM, cu lo t’e radio pa guia e 
temporada completo. 

Un y tur ta invita pa join e gran ambiente y otro gran- 
dioso apertura y haci esaki un biaha mas mas grandi 
cu nunca. 



& J/Xoko 

Tel: 583-1400 Fax: 583-1404 

Den baseball na Torneo di Reino 201 9 

Aruba ta gana e team di Hulanda 12-1 



E Torneo di Weganan di Reino 
2019 na hermana isla di Bonaire a 
continua diamars. E team di base- 
ball di Aruba a hunga contra Hu- 
landa y Aruba ta gana cu e score di 
12 pa 1. 

Minister di Husticia mr. Andin 
Bikker a lansa e prome bala p’asina 
duna inicio di e wega. 

Un wega cu hopi animo y entusi- 
asmo hunga pa nos muchanan di 
Aruba. Riba combinacion di foto 
por mira momento cu Minister Bik- 
ker a lansa e prome bala y tambe e 
team di baseball di Aruba momen- 
to cu e partido tabata tuma lugar 
den Stadion di Jossy Boekhoudt na 
Tera Korra. Un pabien n’e team di 
baseball di Aruba cu a gana nan 
prome wega. 

Detencion relaciona cu 

WILLEMSTAD - Relaciona cu un caso di maltrato 
y destruccion cu a tuma luga dia 3 di october ultimo 
na un cas den area di Tera Cora, unidad di Barber a 
detene un homber sospechoso. 

Dialuna 7 di october 2019, alrededor di 09.20 or, Po- 
lis a detene e homber sospechoso R.R.M., di 20 aña di 
edad naci na Corsou, como sospechoso den e caso ariba 
menciona. 

E detencion aki a tuma luga na warda di Polis di Bar- 
ber. 

A presenta e sospechoso dilanti un Fiscal Auxiliar cu 
a ordena su encarselamento pendiente di mas inves- 
tigacion. 

Investigacion den e caso aki ta continua. 


maltrato y destruccion 



STK a yega na acuerdo riba areglo di 
redundancia cu Refineria di Corsou 


WILLEMSTAD. Sindicato di Trahadonan di Cor- 
sou (STK), a logra yega na un acuerdo cu Refineria di 
Corsou 

(RdK), e compania madre di CRU, tocante di un are- 
glo di abandono pa trahadonan di CRU. 

E asina yama “afvloeiingsregeling” ta un areglo acorda 
cu ta determina bou di ki condicion e empleadonan ta 
termina nan empleo na CRU, den caso di terminacion 
di empleo masal of colectivo. 

Como sindicato responsabel STK a lucha for di 2017 
pa yega na un areglo asina, sin resultado satisfactorio. 
Na desember 2018 a re-inicia e proseso di negosacion 


cu e gerencia actual di RdK, como cu a mira cu tempo 
ta perta y trahadonan a bira desespera. 

Legalmente no tabatin un areglo existente pa termi- 
nacion di empleo masal cu no ta solamente locual cu 
lei ta prescribi como e areglo di abandono. 

Pa STK su miembronan esaki no tabata apseptabel y 
miembronan a duna directiva di STK e mandado pa 
negocia un areglo mas apseptabel. 

Despues di casi un aña di negosacion intenso, STK ta 
satisfecho di por a yega na un acuerdo hustifica pa su 
miembronan. E acuerdo ta producto di esfuerso ben- 
eficioso cu ta aporta na pas laboral pa Corsou. 



SINTONISA tur merdia, 

RADIO GALACTICA 99.9 
PA SCUCHA NOTICIA PRESENTA PA 


VlCTOR (TONO) WIHKLAAR. 
ALEXA WERLEMAN V 3FMON ARENDS. 

Awor detayenan a sali 

Polis Cardoze a mata su casa y 

yiunan premedita! 


WILLEMSTAD. Awor cu a cera e archivo dje teri- 
bel crimen caminda e polis rubiano Wendell Cardoze 
a mata su casa y su dos yiunan y despues a comete 
suisidio, fiscalnan a revela e historia pa trece na cla 
ta kico por a cousa un teribel masacre familiar asina. 
Prome cos cu nan a constada ta cu e asesino a yega 
cas for di trabou 5’or pero a bay warda di polis bek pa 
busca su arma reglamentario. 

Ora ela yega cas bek despues di un ora, su yiu muhe 
di 12 aña no tabatei y ela yam’e na telefon pa bise bin 
cas. 

Den e siguiente mei ora cu a pasa ela mata su casa 
Maryori, su yiu muhenan Nicolle (12) y Naiomy (8). 

E investigacion policial ta consisti di dos parti. 

Di un parti nan a analisa e hecho cu e tada kende ta 
polis, Wendell Cardoze, a tira su famia mata y kico 
mas por a sosode e dia ei. 

E investigacion ey ta cla. 

Loke tur hende tabata sa caba Ministerio Publico a 
confirma: Wendell a actua riba su mes. 

E conclucion di e investigacion ta cu despues di a pa- 
pia cu diferente testigo, resherche a constada cu ta pa 
motibo di problema den su relacion cu su casa ela tira 
henter su famia mata. 

Ministerio Publico a exclui e hecho cu por tabatin mas 
hende envolvi den e asesinato familiar. 

Tur e cuater personanan a muri como consecuencia di 
impacto cu arma di candela reglamentario. 

OTRO PARTI DI E INVESTIGACION 

E otro parti dje investigacion cu Ministerio Publico a 
hasi tabata pa busca un contesta riba e pregunta kico 
polis mes por a hasi pa evita cu Wendell a sa su arma 
reglamentario pa caba cu su famia y su mes. 

Wendell tabatin basta aña ta traha na Dordrecht ca- 
minda e tabata biba. 

Ela nase na Aruba caminda ela topa Maryori y nan 
tabatin amores y cu 15 aña di edad Maryori a sali na 
estado. Wendell tabatin 23 aña e tempo ey. 

Despues cu nan yiu mayo Nicolle a nase nan a muda 
bay Hulanda caminda e di dos yiu muhe a nase. 

FINAL DI MATIRMONIO 

E matrimonio felis a yega su final poco prome cu e 
asesinato aunke tabatin indicacion cu e pareha a sep- 
ara di otro amistosamente. 

E siman fatal Maryori tabata a punto pa bandona e 
cas matrimonial na Heimerstein y bay biba serca su 
mama na un distancia di 900 meter. 

Tin indicacion cu dos dia prome cu e masacre, Maryori 
y Wendell a papia cu nan abogado pa regla tur detaye 
dje divorcio debidamente. 

Unabes cu esey tabata tras di lomba, Maryori lo a ban- 
dona cas y ya tabatin tur su cosnan paketa den sacu y 
maleta. 

E dia a caba den un drama pasobra prome cu e mama 
y su dos yiunan por a bandona e cas, Wendell a tira 
nan mata y despues a mata curpa. 

Primeramente ela mata e dos yiunan y a herida Maryo- 
lin mortalmente pero ela fayese despues den hospital. 

Castiga pa a maltrata comerciante 
chines doño di supermercado Arti 


WILLEMSTAD - E cuidadanonan Gustavo No- 
brega de Freitas (tada) di 35 aña di edad y naci na 
Colombia cu Lisandro Nobrega de Freitas di 18 aña 
di edad tabata den sala di corte dialuna. E duo aki 
mester a presenta dilanti di hues mr. van Lieshout 
como cu dia 12 di juli 2019 nan a cera cabes agredi 
un duo chines tambe tada cu yiu den e negoshi su- 
permercado Ardi. Tada cu yiu Nobrega de Freitas a 
presenta despues cu e chinesnan a core cu un otro yiu 
homber di Gustavo Nobrega de Freitas na mal ordu 
for di nan negoshi, manda cas. A bini padilanti cu e 
comerciantenan chines no tabata kier hasi uzo mas 
di e mucha homber aki su servicio di yena tas den e 
supermercado pa cliente y aparentemente hasta nan 
a dal e mucha homber. E tada a presenta den e su- 
permercado den compania di su yiu cu a haña sla y 
riba e filmacion di vidio cu a keda demostra den sala 
di corte ta mustra cla con Gustavo Nobrega de Freitas 
sin perde pa gana a drenta e negoshi y cuminsa tira 
moketa riba e homber Yongcang Zhao. Ta trata aki di 
moketanan tira cu hopi furia y forsa di manera cu 2 
biaha Yongcang Zhao a bay suela. No tin ningun duda 
cu Gustavo Nobrega de Freitas a presenta mal cushi 
di rabia na e sitio. Loke ta resalta ademas cu djis un 
par di ratu despues un otro yiu homber di Gustavo 
Nobrega de Freitas, esta Lisandro Nobrega de Frei- 
tas tambe a presenta na e sitio y a tira boter riba un 
yiu homber di e comerciante chines cu yama Zhiming 
Zhao. Un di e boternan a alcansa Zhiming Zhao y cap 
esaki den su cabes. Den sala di corte dialuna 7 di octo- 
ber, tanto Gustavo Nobrega de Freitas como Lisandro 
Nobrega de Freitas a expresa palabranan di duele pa 
loke nan a hasi, aunke nan a sigui trese padilanti cu 
e esena a keda cousa pa e propio duo Zhao cu a agredi 
nan yiu of ruman homber. E mucha homber cu e duo 
chines a agredi aparentemente ta sufri di ADHD cu en 
principio ta hasie un figura hopi inkietud. 

Enfin, den bista di tanto e tada como e ruman tambe 
di fam Nobrega de Freitas, e actitud di e duo chinses 
no ta hustifica pa agredi e mucha homber. 

Gustavo Nobrega de Freitas a keda cera durante 
e periodo 26 di juli pa 6 di ougustus 2019, mientras 


Lisandro Nobrega de Freitas a pasa 5 te 7 di ougustus 
den prizon. 

Fiscal señora mr Atagracia Martis, kende na nomber 
di fiscal Ministerio Publico a hiba palabra a splica cu e 
actonan castigabel ta legalmente y convinsentemente 
proba y cu e duo merese castigo, aunke no mester pa 
regresa prizon atrobe. 

Prome cu a demostra e filmacion dialuna den sala di 
corte, e acusado Gustavo Nobrega de Freitas a declara 
cu ta solamente un wanta el a pasa e comerciante 
chines Yongcang Zhao. 

Pero cu e vidio claramente a keda demostra cu e situ- 
acion tabata completamente otro, imagennan suma- 
mente violento a bini padilanti, esta un Gustavo No- 
brega de Freitas sumamente violento y cu moketanan 
fuerte pega na curpa di e chines Yongcang Zhao, kende 
2 biaha a bay suela. 

E duo chines tabatin abogado mr. Scheidelaar pa pidi 
daño y perwicio, pa cada uno e suma di 5000 florin, 
pero esaki a keda rechasa cu e recomendacion pa pur- 
ba dilanti di corte civil. 

Si hues mr. van Lieshout a bay di acuerdo cu e suma 
di daño y perwicio na rason di 1250 florin den ambos 
caso. 

Ta mas cu claro cu e tada Gustavo Nobrega de Freitas 
ta esun cu lo mester paga ambos suma, sino bay cera 
atrobe. 

Lisandro Nobrega de Freitas ta menor di edad y no 
tin pasado cu husticia, su tada Gustavo Nobrega de 
Freitas en cambio si tin un pasado cu husticia ya cu na 
aña 2014 el a keda condena na Hulanda pa traficacion 
di droga. 

E castigonan cu hues mr. van Lieshout a dicta mas 
aleu a inclui tambe 

• 160 dia di prizon di cua 150 dia condicional pa Gus- 
tavo Nobrega de Freitas 

• pa e yiu Lisandro Nobrega de Freitas un castigo di 
prizon di 100 dia di cua 98 dia condicional, mas un 
castigo di trabou di 120 ora 

• pa Lisandro, sino 60 dia cera si e no cumpli cu e cas- 
tigo di trabou. Ambos ta keda cu un periodo di prueba 
di 3 aña. 

Tratamento di caso di Timo Brouwer 
pospone pa tempo indefini 



WILLEMSTAD. E cuidadano Timo Brouwer di 43 
aña di edad, ta acusa di e viola un mucha muhe menor 
di edad, durante e periodo 18 di september 2015 pa 1 
di november 2016. 

Mas aleu ta menciona ademas e periodo 1 di november 
2016 pa 31 di juli 2018 cu tambe Timo Brouwer lo a 
abuza di e mucha muhe menor di edad, kende e tempo 
ey no a cumpli 16 aña ainda. E victima tabata un dici- 
pulo di Timo Brouwer den ninjutsu esta teknicanan 
den sea arte y of deporte hapones. Ampliamente e dag- 
far ta describi e actonan castigabel cu Timo Brouwer 
a comete cu e victima, kende tin abogado mr. Olga 
Costrzewski pa atende su caso. E acusado Timo Brou- 
wer tin pa su defensa abogado señora mr M. J. Eisden. 
Anteriormente, esta 4 di september tratamento di e 
caso tabata den sala di corte, pero ningun momento so 
no a yega na un conclucion final y asina ey a keda cu 
dialuna lo a continua, pero ta parse cu Timo Brouwer 
ta den circunstancianan personal asina particular cu 
dialuna preferiblemente e no kier a bini na palabra y 
a pidi corte wanta cu tratamento di su caso. Remar- 
cabel ta tambe e hecho cu Timo Brouwer te ainda ta 
den pleno libertad, aunke e victima no ta den exte- 
rior, manera originalmente a laga parse. Ta claro cu 


ta hopi doloroso cu e victima ta cana presenta na si- 
tionan publico y reis riba Timo Brouwer, como si fuera 
e persecucion no ta prosperando. Tambe ta asina cu 
corte a duna Timo Brouwer chens pa busca un rem- 
plasante pa sirbi como director di su empresa. Enfin, 
tratamento di e caso dialuna tampoco no a continua y 
a keda pospone pa un periodo indefini. Abogado mr. 
Olga Costrzewski a probecha pa trese varios punto 
delicado cu tin di haber cu su cliente, esta cu e victima 
ta como si fuera un bala di pinpon. 

Ta masha doloroso pa su cliente cu no ta caba di at- 
ende e caso aki den un tiru, anto cu cada biaha tin un 
separacion den pida, pida. Abogado mr. Olga Costrze- 
wski a pidi derechi pa hiba palabra durante tratamen- 
to di e caso aki di manera cu aspectonan cu ta conserni 
defensa di victima ta debidamente atende. Hues mr 
van Lieshout a keda cu na su debido tempo lo tuma 
un desicion pa loke ta trata e posibibdad pa aboga- 
do mr. Olga Costrzewski por bini na palabra durante 
tratamento di e caso contra di Timo Brouwer, kende 
ta acusa di a abusa di e cliente di abogado mr. Olga 
Costrzewski. Tratamento di e caso te asina leu a keda 
pospone pa tempo indefini, pero ta mek pa su continu- 
acion ta 13 di januari 2020. 

Despues di apertura oficial di Torneo di Reino dialuna, 

Bonaire a gana Hulanda den futbol 


KRALENDIJK - Diadomingo mainta e 
muchanan cu ta forma parti di e team di base- 
ball, futbol y basketball a biaha p’e Torneo di 
Reino cu e aña aki ta tuma lugar na Boneiro. 
E teamnan di Aruba lo hunga contra di Hu- 
landa, Bonaire, Corsou y Sint Maarten. E tor- 
neo ta di 6 pa 11 di october y dialuna atardi 
a tuma lugar e apertura oficial cu desfile di 
e teamnan den Stadion Anthonio Trinidat na 
Rincon. 

Como parti di e apertura a toca himno di tur 
pais cu ta participa. Gobernador di Bonaire 
sr. Edison Reina a hiba discurso yamando un 
y tur bon bini y a desea tur hoben hopi exito 
y na mes momento a haci apertura oficial di 
Torneo di Reino 2019. 

Despues Prins Pieter Christiaans van Oranje, 
Presidente di Stichting Laurens a hiba su dis- 
curso cu palabranan di positivismo y inspira- 
cion pa tur hoben cu ta participa. E ta spera 
cu e torneo aki por yuda tur e hobennan logra 
algo nan bida cu nan disciplina y pa nan gosa 
cada momento di e torneo e siman aki. 

E prome wega dialuna atardi tabata futbol 
entre Hulanda y Bonaire y Prins Pieter Chris- 
tiaans tabatin e honor pa saca e bala, mien- 
tras cu Minister Andin Bikker a fluit pa Prins 
skop e bala, mientras cu Gobernador Reina 
tabata spera e bala den gol. 

Na final di e wega Bonaire ta gana Hulanda 
cu e score di 5 -0. 

Anochi tabatin un brindis na cas di Gober- 
nador Reina cu tur mandatario di paisnan 
den Reino presente y Prins Pieter Chris- 
tiaans unda tabatin intercambio di re- 
galo como recuerdo di e Torneo di Reino 
2019. Pa tur interesa por sigui e livestream 
di e Torneo di Reino 2019 n’e link aki: 
http://www.nostvbonaire.com/ 

Prins y atletanan a yega Bonaire pa Torneo di Reino 



KRALENDIJK - E hóben atletanan Hulandes y 
Prens Pieter-Christiaan van Oranje Nassau a yega 
Bonaire p’e Torneo di Reino. Na nan yegada Geza- 
ghebber Edison Reina a duna e atletanan Hulandes y 
e prins un caluroso bon binl. 

Oficialmente Torneo di Reino a cuminsá dialuna 7 di 
óctober ultimo. E promé competencia di e torneo ta 
entre Bonaire y Hulanda cu un partido di futból den 
Stadion Antonio Trenidad. 

Gezaghebber Edison Reina a haci esfuerso p’e aña aki 
trece Torneo di Reino Bonaire. ‘Mi ta haña cu ta un 
bon iniciativa pa usa deporte pa prepará hóbennan pa 
un bon futuro. Loke mi ta haña hopi positivo tambe ta 
cu durante Torneo di Reino no ta competencia t’e cos 
di mas importante. 

Haci deporte hunto, e encuentro entre vários atleta 
hóben di Reino, eseynan t’e cosnan mas principal. Mi 
ta invitá tur hende p’e siman aki apoyá e atletanan di 
Aruba, Córsou, Hulanda y Bonaire y pa bin e wega- 
nan.’ 

Torneo di Reino ta forma parti di un programa di Min- 
isterio di Husticia Hulandes. Hunto cu e fundacion 
Hulandes Laureus, e Ministerio a bin cu e programa 
‘Abo so ta determiná ken bo ta’. Prins Pieter-Christa- 
an van Oranje Nassau ta Presidente di Laureus. ‘Abo 
so ta determiná ken bo ta’, ta un programa cu pa me- 
dio di deporte ta duna hóbennan den edad di 12 pa 18 
aña un base fuerte pa futuro. 



E hóbennan por sigui clinica serca deportistanan pro- 
fesional. Participacion na Torneo di Reino ta forma e 
punto culminante di e programa. Na Bonaire e organ- 
isacion di e evento deportivo ta den man di Jong Bo- 
naire. 

Den e paisnan autónomo den Reino e programa: ‘Abo 
so ta determiná ken bo ta’ ta cay bou di Ministernan 
di Husticia local. Nómber di e proyecto ta diferenciá di 
isla pa isla. 

Na Aruba e iniciativa yama: ‘Bo futuro ta den bo man’, 
na Córsou: ‘Ami, mi mes y mi logronan’. E Minister di 
Hustisia di Aruba, Andin Bikker a yega Bonaire dia- 
domingo anochi pa ta presente n’e torneo. Quincy Gi- 
rigorie, Minister di Hustisia di Córsou, a yega Bonaire 
dialuna atardi. 

Gradicimento 

Pa medio di e anuncio aki y den nomber di Dominico 
(Do)Bermudez y yiunan ta gradici tur esnan cu a 
companja nos den e momentonan dificil di fayecimento 
y entiero di e Reina di cas 



Theodora Bermudez-Tromp 

Mihor conocir como Dora/Doja. 

Gradicimento ta bay tambe na empleado(a)nan di 
Hospitaal, Wit Gele Kruis, tur cu a manda 
flor/krans/mensaje/e-mail y na tur cu a haci yamada 
telefónico 

Un palabradi danki naturfamia, bisinja, amistadnan, tur 
esnan cu a companja nos durante e 3 Santo Sacrificio 
di misa y tambe na Aurora Funeral Home pa e bon 
servicio. Boso muestra di atencion a significa hopi pa 
nos. 

DANKI. 

Ta invita tur famia, conocirnan, amigo- y amiganan pa 
asisti na un rosario cu lo tuma lugar diaranson 9 di 
oktober pa 7:30 di anochi na cas Boegoeroei 66. 


A$fra 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curason, pero conforme cu boluntad di 
Señor, nos ta anuncia fayecimento di: 



Jose Cecario Olivir 

*26-08-1960 -103-10-2019 
Acto di entiero lo wordo anuncia despues 


A$fra 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curason 
ta participa fayecimento di: 



Magdalena Kock-Kelly 

Mihor conoci como “Dai” 

"24-03-1933- f07-10-2019 

Na nomber di su: 

Esposo: 
tMario Kock 

Yiunan: 
fRudolf Kock 
Rafael Kock 

tEsmeralda y Shakim Mohammed-Kock 
Mario Kock 

Swinda Kock y Ishmael Reiaz 
Marianela Soto-Kock y Cruz Soto 

Nieto y nietanan: 

Rudy, Anthony, Joshua, Jonathan, Ashley, Raphael, 
Mario, Bryan, Brianna, Gregory, Gaby, Michael, 

Shalima, Christopher, Alec 

Bisanieto y bisanietanan na Merca y Aruba 

Rumannan: 

tPetra Kelly y yiunan 

tElizabeth y yiunan Figaroa 

tlmelda Tromp y yiunan 

Maria Kelly y Arcadio Velasquez 

Gregorio Kelly, Anna Kelly y yiunan 

Carmen Tromp y tCanisio Tromp y yiunan 

Sobrina stima: Ramona Figaroa 
Swa y cuñanan 

Su amigonan di St. Croix: 

Raymond Cintron 
Sayra Flores 

Demas famia: Kock, Kelly, Erasmus, Solognier, 
Velasquez, Tromp, Figaroa, Boekhoudt, de Mey, 
Maduro, Vrolijk, Croes, Hermosen, Geerman, Quandus, 
Gonzalez, Mohammed, Ishmael 

Acto di condolencia y entiero lo tuma lugar na Royal 
Funeral Home diahuebs 10 di oktober 2019 di 9’or pa 
11 ’or di mainta. 

Despues lo sali pa Santana Catolico na Noord. 

Disculpa nos si den nos tristesa nos por a lubida algun 
famia of conocir. 


A$fra 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu profundo tristeza na nos curason, pero conforme cu 
boluntad di Dios. 

Nos ta anuncia fayecimento di: 

Frederick 
Alexander Pourier 

Mihor conoci como Erick 
*8 Februari 1958 -11 Oktober 2019 

Na Nomber di su: 

Yiunan: 

Lyrick y Jeandyenne Pourier-Tromp 
Lyréne Pourier y Bryan Courtar 

Compañera: Mariut Vivas 

Rumanan: 

Wilfrida y Wilfrido Gomes-Pourier 
Tiema y Nelson Libiee-Pourier 
tEdison y Irena Pourier-Fingal 
Luciana Maduro-Pourier 
Egidio y Nidia Pourier-Orman 
Lidia Pourier 
Lourdes Pourier 

Arnolda y Ambrioso v/d Biezen-Pourier 
Magaly y Gabriel Maduro-Pourier 
Hensley y Rufina Pourier-Boekhoudt 
Veronica y Juan Ras 

Sobrino y Sobrinanan stima 
Wilfred, Marvin y Frank, Sedric y Julie, Tajana y Jefferson, 
Jairzinho y Sulaika, Elizair, Louella, Joannay Ryan, Thais, 

Gianie y Jerney, Giorgio, Zulaika, Derricky Gillian, Lativay 
Diego, Francescay Kelvin, Rensley, Suehen y Fernandito, 
Louisanne, Maikel, Melvin, Tuyo. 

Tanta y famianan na Aruba, Boneiro y Curaçao 

Mama di su yiunan: Lilian Gil 

Suegra: Juliana Gil-Tromp 

Cuña- y Swanan: Glenda Gil, Marieta y Elfrem Solognier-Gil, 
Lupita Gil y Albertico de Palm, Joslyn y Aisha Gil-Thiel, Gento 
Gil. 

Coleganan di Eljo Construction N.V, ex Coleganan di Peter 
divers, ALBO N.V., Thiel Co. NV,, miembro nan di Deportivo 
Nacional, su bario stima Sabana Liber y tur otro amigo y 
amiganan cu ta mucho pa mencoina. 

Famia: Pourier, Tromp, Cicilia, Gomes, Libiee, Alberto, 

Fingal, Maduro, Orman, Penso, Ouant, v/d Biezen, 

Boekhoudt, Ras, van Heuven, Vingal, Spellen, Bareño, 
Henriquez, Silvania, Figaroa, Gil, Solognier, de Palm, Thiel y 
demas famia na Aruba, Bonaire, Curaçao y Belgica 

Ta invita tur amigo, bisiña y conoci pa e actp di despedida cual 
lo tuma lugar diaranson 9 oktober, 2019 di 9.00 am pa 11.00 
am na Aurora funeral home. Erick lo wordo crema den ceno 
familiar. 

Condolencialo tuma lugar na Aurora Funeral Home , Diamars 8 
oktober 2019 di 7.00 pa 9.00 di anochi 

Nos ta lamenta cu durante e tempo dificil aki nos no por ricibi 
bishita di condolencia na cas. 

Nos ta pidi nos disculpa si den nos tristeza nos por a lubida un 
of otro famia of conoci, 

Areglo di Redundancia na 
Refineria di Corsou la den CAO 

WILLEMSTAD. E arreglo di redundancia di personal (afvloei- 
ingsregeling) entre STK y Refineria di Corso lo bira parti dje CAO 
vigente. 

Cu e esfuersonan andando pa yega na un operador nobo pa re- 
fineria, CRU y Bullenbaai, partidonan ta premira cu en todo caso 
por bini un cambio di dunado di trabou ma comienso di aña cu 
chens cu no tur trahado ta of kier forma parti di e constelacion 
nobo. Esaki lo efectua e condicionnan di terminacion di empleo cu 
CRU den forma colectivo pa cual e trahado actual di CRU por conta 
cu un compensacion cu ta surpasa locual lei ta stipula teniendo 
tambe cuenta cu añanan di empleo di cada trahado segun e areglo. 
STK ta satisfecho cu e acuerdo logra cu RdK, pa’asina posiciona 
su mes habri pa negocia liber cu futuro partner strategico na bien- 
estar di su miembronan. 

STK ta sigui hopi di aserca e desaroyonan pa yega na un futuro 
partner strategico pa nos fasilidadnan petrolero incluso CRU. 

Den esaki STK lo sigui, manera semper ela hasi, sali na un forma 
madura y dirigi riba logronan tangibil na bienester di e miembro- 
nan di STK. 

E sindicato ta di opinion cu e reto nan dilanti, nan mester posiciona 
nan mes firme pa capitalisa riba mas beneficio pa oportunidad cu 
presenta den futuro segn mam presidente Adriéla Job-Dirxz. 


Ex minister di Pueblo Soberano 
Sherwin Josepha den corte atrobe 

WILLEMSTAD. E cuidadano Sherwin Josepha di 47 aña di edad, kende 
ta un ex minister di partido Pueblo Soberano, tabata den sala di corte 
dialuna atrobe, acusa di destruccion y maltrato. 

Cu esaki a keda demostra cu e no a cura di su mañanan di maltrata 
muhe for di tempo e tabata minister y a malrtada un muhe macamba 
den n cas riba Oude Caracasbaaiweg te cu manera ladron den anochi 
mester a huy hibe Colombia. E actonan castigabel aki a tuma luga dia 
11 di januari 2019 cu destruccion di bentana di e cuarto di e dormitorio 
na cas di un persona cu kende Josepha tabatin relacion. 

Pero den e mesun dagfar tin para cu ademas di e destruccion riba dia 11 
di januari 2019, el a maltrata e señora di inicial R.I.Z dia 4 di januari 
2019, chocando esaki na garganta. 

Den sala di corte dialuna e acusado Sherwin Josepha calmo y masha 
trankil a declara cu ta duel e masha cu nan relacion di mas cu 5 aña a 
kibra di e forma ei, siendo e tin grato recuerdo di nan contacto di pasado. 
Tada di e victima R.I.Z y e mama, ambos tabata presente den sala di 
corte dialuna y a duna nan punto di bista al respecto. 




Autfora 

“Bou di alanan di Dios mi ta sigur’’ 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa’’ 

Salmo 91:1-2 

Cu inmenso dolor na nos curason, pero conforme cu 
boluntad di Señor, nos ta anuncia fayecimento di: 



Brunilda R. Paesch 

Mlhor conoci como “Nina” 
*07-02-1930- 107-10-2019 

Na nomber di su 
Yuinan: 

Nleta(o)nan: 

Bisanleta(o)nan: 

Rumanan: 


Gloria y Jette Ras 
Cadia Paesch 

Sharelle Ras 
Randolf Ras y famia 
Rymer y Marta Ras 
Eldrlck Noel 

Randall, Warren, Evan-Jay, 

Zhiarah, Rayden 

Maita Paesch y Nonoi Kelly y famla 
Shomina Semeleer y famla 
fHelena Brete y famia 
Buchi Paesch y famia 
Chicam Paesch y famia 
Marla Paesch y famia 


Sobrino y sobrlnanan, primo y prlmanan, Ihanan y 
demas famianan. 


Ta invlta tur amistades, blsinja y conocirnan pa asisiti na 
acto di condolencia y entlero cu lo tuma lugar diahuebs 
10 october 2019 for di 9’or pa 11 'or dl mainta na 
Aurora Funeral Home despues pa santana catholiko na 
Santa Cruz. 


Disculpa si den nos tristesa nos por a lubida algun 
familiar. 

Despues di entiero lamentablemente nos no ta ricibi 
bishita di condolencia na cas. 

E unico corant GRATIS 

Pn Abona awo 

1 1 Manda un e-mail na: 

F | Noticia@awemainta.com 

x ' y sKirbi e palabranan: “Ami Kier Abona” 


LiKe nos riba facebooK /OV\ 

Keda “up to date” ij MKe nos riba facebooK l facebookl / 
www.facebooK.com/awemainta n 

Subi riba nos website 

www.awemainta.com 

AWEMainta completamente 

DIGITAL 


















